Προτάσεις για παιδιά: Μικρό Εθνικό Μουσείο Κυκλαδικής Τέχνης Ιανός - ελcblog - Παιδί - elculture.gr\nΙστορίες εν πλω, μαγική χημεία και γλυκό για την Ημέρα της μητέρας αυτό το ΣΚ με τα παιδιά\nΜαΐου 09, 2019 ●\nΙστοριες εν πλω, μαγικη χημεια και γλυκο για την Ημερα της μητερας αυτο το ΣΚ με τα παιδια\nΑφηγήσεις με θαλασσινή δροσιά κι εργαστήρια ζαχαροπλαστικής αφιερωμένα στη μαμά γι' αυτό το Σαββατοκύριακο\nΘαλασσινός ο αέρας στις δράσεις γι’ αυτό το ΣΚ, με πολλές δραστηριότητες δίπλα στην ακροθαλασσιά με αφορμή τις Ημέρες Θάλασσας, αλλά και θεατρικές παραστάσεις, ειδικά για εφήβους στο Μικρό Εθνικό και στο Δημοτικό Θέατρο Πειραιά. Διαδραστικές αφηγήσεις παραμυθιών με θέμα τη θάλασσα και την Οδύσσεια του Έρικ, εργαστήριο ζαχαροπλαστικής αφιερωμένο στην Ημέρα της μητέρας αλλά και καλλιτεχνικά εργαστήρια και πειράματα για τους μικρούς επίδοξους επιστήμονες.\nΓίνε η μαμά που θέλεις να θυμούνται.\nΣάββατο 11 Μαΐου, 10.00-14.00\nΗμέρες Θάλασσας – Βοτσαλάκια στον Πειραιά, γήπεδα ποδοσφαίρου\nΔημιουργικό πρωινό με παιχνίδι και αθλητικές δραστηριότητες στο πλαίσιο της διοργάνωσης Ημέρες Θάλασσας στα γήπεδα ποδοσφαίρου στα Βοτσαλάκια. Στο πρώτο γήπεδο θα πραγματοποιηθούν οι αθλητικές δραστηριότητες και το πρόγραμμα θα περιλαμβάνει ασκήσεις συντονισμού και ιδιοδεκτικότητας, ποδόσφαιρο, παιχνίδι ευστοχίας, σκυταλοδρομία και μπάσκετ, ενώ στο δεύτερο γήπεδο θα πραγματοποιηθούν θεατρικά και ομαδικά παιχνίδια. Τα παιδιά θα παίξουν με το αερόστατο της φαντασίας, θα μεταμορφωθούν στο τούνελ των παραμυθιών, θα ταξιδέψουν με το μαγικό καράβι και θα αυτοσχεδιάσουν τη δική τους θαλασσινή ιστορία.\nΣτο χώρο της εκδήλωσης θα πραγματοποιηθεί συναυλία για τα παιδιά.\nΗ δράση υλοποιείται από τη διεύθυνση Βρεφονηπιακών Σταθμών Πειραιά σε συνεργασία με τον Ο.Π.Α.Ν. Πειραιά\nΒοτσαλάκια στον Πειραιά, γήπεδα ποδοσφαίρου\nΣάββατο 11 Μαΐου, 11.00\nΑφήγηση παραμυθιών με θέμα τη θάλασσα – Δημοτική Πινακοθήκη Πειραιά\nΔιαδραστική αφήγηση παραμυθιών με πρωταγωνιστή τη θάλασσα. Στον παραμυθένια όμορφο χώρο της Δημοτικής Πινακοθήκης Πειραιά, η παιδαγωγός Νατάσσα Θάνου και η μουσικοπαιδαγωγός Ηλέκτρα Δημόγλου θα παρουσιάσουν τα παραμύθια «Το Δελφινάκι» και «Ο γλάρος Ερμής» σε παιδιά.\nΗ Νατάσσα θα διηγηθεί τα παραμύθια και η Ηλέκτρα θα την συνοδέψει με μουσική. Η εκδήλωση γίνεται στο πλαίσιο της διοργάνωσης «Ημέρες Θάλασσας».\nΟργάνωση: Εταιρεία Γραμμάτων και Τεχνών Πειραιά\nΔημοτική Πινακοθήκη Πειραιά , Φίλωνος 29\nΣάββατο 11 Μαΐου, 11:00\nΗ Οδύσσεια του Έρικ – Παιδικό ΙΑΝΟΣ\nΔιαδραστική παρουσίαση του νέου οικολογικού παραμυθιού γνώσεων της Ούλη Μοιρασγέτη, «Η Οδύσσεια του Έρικ», σε εικονογράφηση της ίδιας, από τις εκδόσεις OASIS.\nΟ Έρικ, ένα μικρό δελφίνι, ζούσε ευτυχισμένος στη θάλασσα, ώσπου ένα μεγάλο πλοίο τάραξε την παιχνιδιάρικη ζωή του. Εκατοντάδες βέλη εκτοξεύθηκαν από τους ανθρώπους του πλοίου και χτύπησαν το κοπάδι των δελφινιών καθώς και την οικογένεια του Έρικ. Για καλή του τύχη, μια τεράστια μέδουσα, η Κυανέα, τον έσωσε οδηγώντας τον μακριά από το πλοίο ενώ μια φάλαινα, η Βασιλική, ακούγοντας το δυνατό κλάμα του, πήγε να τον παρηγορήσει. Η Οδύσσεια του Έρικ, ένα μεγάλο ταξίδι γεμάτο περιπέτειες, μόλις είχε ξεκινήσει.\nΟι χαρακτήρες του βιβλίου ζωντανεύουν μέσα από την παραμυθένια αφήγηση και το εργαστήρι χειροτεχνίας που θα ακολουθήσει. Τα παιδιά με την εμψύχωση της Ούλη Μοιρασγέτη θα δημιουργήσουν μια υπέροχη κοραλλιούπολη με πλαστικά μπουκάλια και ποτήρια μετατρέποντας την οικολογική αφύπνιση σε τέχνη.\nΒιβλιοπωλείο Ιανός – Σταδίου 24\nΣάββατο 11 Μαΐου, 12:00,\nΔυο φίλοι, μα τι φίλοι – Βιβλιοπωλείο Ευριπίδης\nΔιαδραστική παρουσίαση του βιβλίου της Έμιλι Γκράβετ, Δυο φίλοι, μα τι φίλοι από τις εκδόσεις Μεταίχμιο. Την εκδήλωση εμψυχώνει η ηθοποιός Ειρήνη Κουμπαρούλη.\nΣτο πάρκο ζούσε κάποτε θλιμμένος, μοναχός, χωρίς κανέναν φίλο ένας σκίουρος, ο Ρος.\nΏσπου μια μέρα, απρόσμενα, ήρθε στο πάρκο ο Ρέος, και ευθύς ο Ρος διέκρινε πως ήταν φίλος ωραίος. Και έγιναν φίλοι καλοί και παίζουν και γελάνε, μα γρήγορα κάποιοι από το πάρκο αρχίζουν να μιλάνε. Και λένε πως ετούτοι οι δυο καθόλου δεν ταιριάζουν, φιλία να μην έχουνε, με τίποτα δε μοιάζουν.\nΟι δυο τους τι θα γίνουνε, θα χωριστούν και πάει; Η φιλία τους αυτή μπορεί και να κρατάει;\nΜε όχημα τούτη την ιστορία και τη φαντασία μας, τα παιδιά θα ανακαλύψουν τη δύναμη της φιλίας, την αξία του να είσαι ο εαυτός σου και την ομορφιά της ένωσης των διαφορετικών.\nΒιβλιοπωλείο Ευριπίδης στη Στοά, Ανδρέα Παπανδρέου 11, Χαλάνδρι 152 32 Τ. 210 680 0644-6\nΣάββατο 11 Μαΐου, 12.00\nΕργαστήριο Νάρκισσος – Μουσείο Αρχαίας Ελληνικής Τεχνολογίας Κώστα Κοτσανά\nΕκπαιδευτική και βιωματική δράση για να ανακαλύψουμε τον Νάρκισσο, Τι τον οδήγησε να σταθεί στην άκρη της λίμνης, ποια ήταν η Ηχώ και ποια η σχέση του Νάρκισσου με το ομώνυμο λουλούδι; Η ιστορία του μύθου ιδωμένη μέσα από τα παγκόσμια έργα τέχνης συνδυασμένα με το βιωματικό εργαστήριο, θα ενεργοποιήσουν την έμπνευση, τη φαντασία και τη δημιουργικότητα έχοντας ως στόχο την έκφραση και τις ποικίλες πτυχές της\nΓενικές πληροφορίες και κρατήσεις: Ώρα προσέλευσης: 30’ πριν την έναρξη του εργαστηρίου.\nΑπαραίτητη η δήλωση συμμετοχής στα τηλ: 211 411 0044 και 690 72 92 002 έως και μια ημέρα πριν.\nΜουσείο Αρχαίας Ελληνικής Τεχνολογίας Κώστα Κοτσανά, Πινδάρου 6 & Ακαδημίας, Κολωνάκι, 10671, Αθήνα.\nΣάββατο 11 Μαΐου, 14.30\nΞενάγηση εν πλω στα ναυάγια της Σαλαμίνας και θεατρικό δρώμενο – Λιμάνι Πειραιά\nΞενάγηση εν πλω στα ναυάγια της Σαλαμίνας που συνδυάζεται με θεατρικό δρώμενο που υλοποιείται από το Θεατρικό Εργαστήρι του Πειραϊκού Συνδέσμου. Θεματική του δρώμενου «Ζωντανεύντας τα ναυάγια – Η ιστορία πριν και μετά».\nΗ εκδήλωση γίνεται στο πλαίσιο της διοργάνωσης “Ημέρες Θάλασσας”.\nΑπαραίτητη η προκράτηση θέσης (∆ωρεάν) ∆ευτέρα έως Παρασκευή 12:00-15:00 στο τηλέφωνο 6973462799.\nΣημείο Συνάντησης: Πύλη Ε8\nΚυριακή 12 Μαΐου, 10.00\nΈνα γλυκό για τη μαμά – Ελληνικό Παιδικό Μουσείο\nΔιαδραστικό εκπαιδευτικό εργαστήριο ζαχαροπλαστικής με αφορμή τη γιορτή της Μητέρας που βασικό στόχο έχει, να αγαπήσουν τα παιδιά το μουσείο από τη βρεφική τους ηλικία. Ποια υλικά χρειαζόμαστε για να φτιάξουμε μπισκότα; Πόσο μαλακό είναι το αλεύρι; Τι χρώμα έχει η ζάχαρη; Τι σκεύη θα χρειαστούμε; Τα παιδιά πειραματίζονται και δοκιμάζουν διαφορετικά υλικά δημιουργώντας το δικό τους μπισκότο για να γλυκάνουν νωρίτερα τη μαμά τους τη μέρα της γιορτής της.\nΓια οικογένειες με παιδιά ηλικίας 2-3 χρόνων: 11:10 – 12:00\nΚυριακή 12 Μαΐου, 10.30 και 12.30\nΜαγική Χημεία – Μουσείο Πειραμάτων Καισαριανής\nΕργαστήριο πειραμάτων για όσους ονειρεύονται να γίνουν επιστήμονες. Ποιος μικρός επιστήμονας δεν έχει ονειρευτεί να ανακατεύει υγρά σε περίεργα γυάλινα μπουκαλάκια, να τα κάνει να αλλάζουν χρώμα; Ποιος δεν έχει φανταστεί ακόμα και εκρήξεις στο δικό του εργαστήριο; Αυτή την Κυριακή ο αέρας θα πάρει φωτιά, ένα τζίνι θα βγει από το μπουκάλι και όλα θα γίνουν πραγματικότητα στο εργαστήριο της Μαγικής Χημείας με συναρπαστικά πειράματα.\nΜουσείο Πειραμάτων Καισαριανής, Συβρισσαρίου 6 Καισαριανή 16121\nΚυριακή 12 Μαΐου, 11.30\nΠόσες οπτικές γωνίες; Ο κυβισμός\nΚαλλιτεχνικό εργαστήριο με θεματική τον κυβισμό, όπου οι καλλιτέχνες ζωγράφιζαν αντικείμενα και ανθρώπους από πολλές διαφορετικές οπτικές γωνίες, τονίζοντας ότι τα πράγματα δεν έχουν μόνο μία όψη. Πίστευαν ότι με αυτό τον τρόπο μπορούσαν να δείξουν το θέμα τους πιο καλά και πιο ολοκληρωμένα. Σε αυτό το εργαστήριο τα παιδιά, με χαρτόνι, ξύλο, κλωστές και άλλα υλικά θα δημιουργήσουν ζωγραφικά έργα και γλυπτά που θα αποτυπώσουν διαφορετικές πλευρές του ίδιου τους του εαυτού, και όχι μόνο.\nΠροτείνεται τα παιδιά, να φοράνε άνετα και πρόχειρα ρούχα\nΘεατρικές παραστάσεις και δράσεις\nΣάββατο 11 και Κυριακή 12 Μαΐου\nΤρίτο Κουδούνι ή το θέατρο αλλιώς – Δημοτικό Θέατρο Πειραιά\nΕκπαιδευτικό, θεατρικό πρόγραμμα που διοργανώνεται για τέταρτη συνεχή χρονιά από το Δημοτικό Θέατρο Πειραιά με στόχο την ενεργή υποστήριξη της ενασχόλησης των μαθητών με δημιουργικές εξωσχολικές δραστηριότητες. Το πρόγραμμα αυτό ενώνει συνειδητά τα δύο πεδία, του θεάτρου και της εκπαίδευσης, µέσα στη σχολική αίθουσα αρχικά και στη συνέχεια σε μια επαγγελματική ιστορική θεατρική σκηνή. Έτσι το Σάββατο και την Κυριακή θα μπορούμε να δούμε 7 Σχολεία, 7 Σκηνοθέτες και 7 Παραστάσεις.\nΤίτλος παράστασης : Πλασμένοι για… χαρταετοί / 11.00, 2ο ΤΕΛ Πειραιά\nΟι μαθητές της ομάδας αφηγούνται τις δικές τους ιστορίες. Ιστορίες μυθοπλασίας; Ιστορίες πραγματικές; Η ίδια η ζωή θα δώσει την απάντηση. Μια παράσταση βασισμένη στους κανόνες του θεάτρου της επινόησης, φτιαγμένη με τα υλικά της ψυχής των συντελεστών της….. και την αγάπη τους για τη ζωή και το θέατρο.\nΤίτλος παράστασης: Μετ΄εμποδίων /12.30, 4ο Γυμνάσιο Κερατσινίου\nΜία παράσταση «θεάτρου της επινόησης» με θέμα το θάρρος και τον φόβο, τους στόχους που βάζουμε, τα εμπόδια που συναντάμε και πώς συνεχίζουμε ή εγκαταλείπουμε τον αγώνα αναλογιζόμενοι το κόστος. Το υλικό της παράστασης είναι ιστορίες των παιδιών, αυτοσχεδιασμοί που έγιναν στην πρόβα από τα παιδιά, χορογραφίες από τα ίδια τα παιδιά.\nΤίτλος Παράστασης: Μέσα από τα μάτια μας / 10.00. ΓΕΛ Ιωνίδειου Σχολής Πειραιά\nΕπτά ιστορίες από εφήβους για εφήβους βγαλμένες από αυτοσχεδιασμούς διερευνούν την πραγματικότητα μέσα από τα μάτια τους και συνομιλούν με τον εαυτό τους.\nΤίτλος Παράστασης: Νέα πρόσωπα ζητούν συγγραφέα / 11.15, Ελληνογαλλική Σχολή Πειραιά Jeanne d’ Arc\nΜαθητές του σχολείου μιλούν για τις ανησυχίες τους, τις σύγχρονες σχολικές συνθήκες και την επιθυμία τους να αλλάξουν τα πράγματα, μέσα από μια οπτική ονειροφαντασίας η οποία προκύπτει από τη χρήση δύο θεατρικών κειμένων, τα οποία χρησιμοποιούνται εδώ, ως οχήματα μετάβασης από το πραγματικό στο φαντασιακό, από τη ρεαλιστική προσέγγιση έως την απόλυτη ψευδαίσθηση της θεατρικής σύμβασης. Η παράσταση προκύπτει από την ένωση των κειμένων «Έξι πρόσωπα ζητούν συγγραφέα» του Λουίτζι Πιραντέλο με αυτό του Ανδρέα Φλουράκη «Θέλω μια χώρα» και πραγματοποιεί ένα ταξίδι στο μαγικό κόσμο της σκηνής.\nΤίτλος παράστασης: Ηρεμία, ηρεμία είναι απλώς μια εφηβεία / 12.15, 2ο Γενικό Λύκειο Κορυδαλλού\nΟχτώ μαθητές, οχτώ λέξεις, ένα έργο για εφήβους γραμμένο από εφήβους. Εμπειρίες και σκέψεις για την εφηβεία σε μια παράσταση με κείμενα από το βιβλίο ‘Η Αλφαβήτα της εφηβείας’ της Μάγιας Δεληβοριά καθώς και και κείμενα που έγραψαν οι μαθητές.\nΤίτλος παράστασης : Αν έχεις συμπτώματα Internet Addiction μην έρθεις, 13.30, 11ο Γυμνάσιο Νίκαιας\nΜια παράσταση ντοκουμέντο για την ημέρα που κατέρρευσε ο server των δημοφιλέστερων μέσων κοινωνικής δικτύωσης του κόσμου. Εσύ θυμάσαι τι έκανες εκείνη την ημέρα;\nΤίτλος παράστασης: ” 91 Λόγοι για να ζεις”/14.30, 10 Γενικό Λύκειο Πειραιά\nΈνας μαθητής κάνει μια ανάρτηση στο Facebook αναγγέλλοντας την ημέρα και την ώρα της αυτοκτονίας του. Οι συμμαθητές του τον απαγάγουν λίγο πριν την κρίσιμη ώρα και τον οδηγούν στην σκηνή του Δημοτικού Θεάτρου Πειραιά. Εκεί στήνουν ένα “party” και του παρουσιάζουν 91 λόγους που αξίζει κανείς να ζει. Με χιούμορ και συγκίνηση περνούν από την παιδική ηλικία στην ενηλικίωση και υμνούν τη ζωή.\nΚυριακή 12 Μαΐου, 17.00\nΜάγια η Μέλισσα – Πολυχώρος Χυτήριο\nΘεατρική παράσταση Μάγια η Μέλισσα που έχει αγαπηθεί σε όλο τον κόσμο. Η Μάγια είναι μια μελισσούλα που της αρέσει η περιπέτεια. Γι’ αυτό θέλει να εγκαταλείψει την κυψέλη και να ζήσει ελεύθερη. Στην προσπάθειά της να πείσει το στενό της φίλο Βίλλυ να φύγουν μαζί, σπάει κατά λάθος την κυψέλη. Πρέπει να βρει τρόπο να τη φτιάξει πριν επιστρέψουν οι μέλισσες. Ο σοφός Φλιπ, θα της δώσει τη λύση και η περιπέτεια ξεκινά.\nΗ Μάγια η Μέλισσα εμφανίστηκε στην τηλεόραση σαν παιδική σειρά κινουμένων σχεδίων ιαπωνικής παραγωγής από το 1975 έως το 1980. Η σειρά βασίστηκε στο γερμανικό παραμύθι Die Biene Maja, το οποίο γράφτηκε το 1912.\nΣυντελεστές: Σκηνοθεσία: Νίκος Λημνιός\nΚείμενο: Νίκος Λημνιός-Αντώνης Ζιώγας\nΠολυχώρος Χυτήριο, Ιερά Οδός 44, Τηλ 210 3412313\nΚυριακή 12 Μαΐου, 20.00 και 21.00\nΘέατρο Με, Από και Για Έφηβους – Μικρό Εθνικό Rex\nΘεατρικές παραστάσεις από έφηβους που συμμετέχουν στα θεατρικά εργαστήρια του Μικρού Εθνικού, και γράφουν τα δικά τους έργα, και εξερευνούν τα εκφραστικά τους μέσα με την καθοδήγηση επαγγελματιών του θεάτρου.\nΕλέφαντες: από το θεατρικό εργαστήριο του Μικρού Εθνικού «Νέες Φωνές» – Σκηνοθεσία: Α. Μάνου / 20.00\nΕίμαι ζώο! Σοκαρίστηκες; από το θεατρικό εργαστήριο του Μικρού Εθνικού «Σωματικό θέατρο»-Σκηνοθεσία: Μ. Μάρρα / 21.00\nΕίσοδος ελεύθερη με δελτία εισόδου διανέμονται στο κοινό μια ώρα πριν την έναρξη της παράστασης, από τα ταμεία του Εθνικού Θεάτρου στο Θέατρο Rex (Πανεπιστημίου 48)\nΕθνικό Θέατρο REX Πανεπιστημίου 48, +302103305074, +302107234567\ntags / ελc news / Παιδί / Βιβλιοπωλείο Ιανός / Δημοτική Πινακοθήκη Πειραιά / Εκδόσεις Oasis / Ημέρες Θάλασσας 2019 / Μικρό Εθνικό / Μουσείο Κυκλαδικής Τέχνης / προτάσεις για το Σαββατοκύριακο / ΣΚ με τα παιδιά


ο Google Earth βουτάει στους ωκεανούς - Πληροφορίες σχετικά με Η/Υ & Τεχνολογία - Ellinomania .::The World Of Music::.\nΠληροφορίες σχετικά με Η/Υ & Τεχνολογία\nο Google Earth βουτάει στους ωκεανούς\nBy Guest Frapedoumpas, Φεβρουάριος 4 , 2009 in Πληροφορίες σχετικά με Η/Υ & Τεχνολογία\nΔημοσιεύτηκε Φεβρουάριος 4 , 2009\nΈχοντας καλύψει εξ ολοκλήρου το χερσαίο τμήμα του πλανήτη, η Google προχωρά στη χαρτογράφηση και των ωκεανών. Το alter ego του Google Earth ονομάζεται Google Ocean και περιλαμβάνει ένα μεγάλο τμήμα όσων βρίσκονται στα βάθη των ωκεανών. Ένας από τους ομιλητές στην τελετή παρουσίασης ήταν και ο Al Gore, ο οποίος μίλησε με θερμά λόγια για το νέο πρόγραμμα.\nΤο Google Ocean περιλαμβάνει 20 layers περιεχομένου, με πληροφορίες από κορυφαίους επιστήμονες και ερευνητές. Οι χρήστες της εφαρμογής μπορούν να περιπλανηθούν σε διάφορα αξιοθέατα του βυθού, όπως ηφαίστεια, ναυάγια και σκηνές από την υποθαλάσσια ζωή.\nΤο Google Ocean έγινε δεκτό με θετικά σχόλια από αρκετές περιβαλλοντικές οργανώσεις, οι οποίες θεωρούν ότι θα συμβάλλει στην ευαισθητοποίηση του κοινού για θέματα οικολογίας και προστασίας του πλανήτη.\nΔημοσιεύτηκε Φεβρουάριος 16 , 2009\nΕπιστροφή στην ενότητα Πληροφορίες σχετικά με Η/Υ & Τεχνολογία


Ομάδα έκπληξη για τον Παναγιώτη Γιαννάκη | Pagenews.gr\npagenews.gr / Αθλητισμός / Ομάδα έκπληξη για τον Παναγιώτη Γιαννάκη\nΟμάδα έκπληξη για τον Παναγιώτη Γιαννάκη\nΠοιος να το περίμενε !\nPagenews Team 29 Μαρτίου 2018, 19:29 29 Μαρτίου 2018, 19:29\nΣτον Ιωνικό Νικαίας έχουν ήδη αρχίσει τον σχεδιασμό για την επόμενη σεζόν, με το όνομα του Παναγιώτη Γιαννάκη να αποτελεί τον διακαή πόθο του Βαγγέλη Τσάπα. Η πρώτη επαφή, το τριετές πλάνο και η επιστροφή στις ρίζες.\nΜε επτά αγωνιστικές να απομένουν για την ολοκλήρωση του πρωταθλήματος, ο Ιωνικός Νικαίας είναι με το… ενάμισι πόδι στην Α2 (σ.σ.: χρειάζεται μία νίκη για να έρθει η άνοδος). Ο ιστορικός σύλλογος έχει κάνει σπουδαία δουλειά φέτος, αλλά με τη λογική του "εχθρός του καλού είναι το καλύτερο", άπαντες έχουν ήδη αρχίσει τον σχεδιασμό για την επόμενη αγωνιστική περίοδο.\nΑυτό στο οποίο έχει επικεντρωθεί ο διοικητικός ηγέτης των "μπλε", Βαγγέλης Τσάπας, είναι κάτι που ξεπερνάει τα στενά όρια της δεύτερης κατηγορίας. Σύμφωνα με πληροφορίες του Sport24.gr, στο μυαλό του βρίσκεται η επιστροφή του Παναγιώτη Γιαννάκη στην ομάδα, στη θέση του προπονητή με βάθος τριετίας. Στη Νίκαια έχουν ήδη προσεγγίσει την πλευρά του "Δράκου", ενημερώνοντας για το ενδιαφέρον τους. Μία κίνηση που φυσικά δεν αφορά μόνο στην παρουσία στην Α2, αλλά πολύ ψηλότερα.\nΣυγκεκριμένα, εκπονείται τριετές πλάνο με φόντο την άνοδο στη Stoiximan.gr Basket League, με… άρμα μάχης την παρουσία του Παναγιώτη Γιαννάκη στην άκρη του πάγκου.\nΠέραν της ουσίας του πράγματος, που δεν είναι άλλο από την παρουσία στη μεγάλη κατηγορία, υπάρχει το… συναισθηματικό. Στο μυαλό του Βαγγέλη Τσάπα δεν υπάρχει τίποτε σπουδαιότερο από το να καταφέρει να συνδυάσει τον αγωνιστικό στόχο που έχει οριστεί με την παρουσία του "Δράκου" στην ομάδα, γεγονός που θα προσδώσει ακόμη μεγαλύτερη αξία στην ιστορική επιστροφή στα μεγάλα σαλόνια.\nΜην ξεχνάμε πως στον Ιωνικό Νικαίας έκανε τα πρώτα του βήματα στο παρκέ (1977-’84), ενώ αποτέλεσε το πρόσωπο του συλλόγου για πάρα πολλά χρόνια, με το σύνθημα "Γιαννάκης, Θεός, Ιωνικός" να αποτελεί συνώνυμο της παρουσίας του στον σύλλογο. Οι μονομαχίες του με τον Νίκο Γκάλη άλλωστε ήταν αυτές που αποτελούσαν το αλατοπίπερο εκείνη την εποχή.\nΘυμίζουμε ότι πρόσφατα, το 1ο ΕΠΑΛ Νίκαιας μετονομάστηκε σε "Παναγιώτης Γιαννάκης", δείγμα της άρρηκτης σύνδεσης που υπάρχει ανάμεσα στην περιοχή και τον θρύλο του ελληνικού μπάσκετ.\n«Σβήνει» η επιστροφή Κάμπελ – Ανακοινώνεται από ομάδα της Serie A\nΉρθε Θεσσαλονίκη ο Νικ Σακίεβιτς – Υπάρχει «κιτρινόμαυρο» ενδιαφέρον;\nΦέντερερ: «Είναι πολύ πιθανό να μην ξαναγίνω ποτέ νο 1»\nΣπαρτάκ – ΠΑΟΚ και ΑΕΚ – Σέλτικ οι αναμετρήσεις που κεντρίζουν το ενδιαφέρον\nΑΕΚ – Σέλτικ: Οι σκέψεις του Ουζουνίδη για τη ρεβάνς\nΣπαρτάκ ΠΑΟΚ: Τι γίνεται τελικά με τον Αντελίνο Βιεϊρίνια\n«Ο Ολυμπιακός το πιο έντονο ενδιαφέρον για Κάμπελ»\nΠαναθηναϊκός: Πολύ κοντά σε συμφωνία με τον Νίκο Βέργο\nΑΕΚ Σέλτικ: Με Μάνταλο η αποστολή της «Ένωσης»\nΑυτό σημαίνει να είσαι Ολυμπιακός\nΕυρωπαϊκό Πρωτάθλημα: «Χρυσός» ο Μιχαλεντζάκης στα 200μ. μικτής ατομικής SM8\nLifestyle • 9 λεπτά πριν\nΚόσμος • 54 λεπτά πριν


ΜΙΑ ΒΑΛΙΤΣΑ ΓΕΥΣΕΙΣ...KHEER (Ινδικό ρυζόγαλο) - Zacharias & Friends\nHome Uncategorized ΜΙΑ ΒΑΛΙΤΣΑ ΓΕΥΣΕΙΣ…KHEER (Ινδικό ρυζόγαλο)\nΜΙΑ ΒΑΛΙΤΣΑ ΓΕΥΣΕΙΣ…KHEER (Ινδικό ρυζόγαλο)\nΤο υπέροχο αυτό επιδόρπιο αποτελείται από τα πιο κάτω ωφέλιμα συστατικά\nΕίναι πλούσιες σε φυτικές ίνες, κάλιο, σίδηρο, βιταμίνες του συμπλέγματος Β, βιταμίνης Α και σελήνιο.Έίναι πλούσιες σε αντιοξειδωτικά όπως οι κατεχίνες δίνοντας τους την αντικαρκινική δράση που έχουν. Υπάρχει θετική συσχέτιση της κατανάλωσης σταφίδας και της μείωσης της αρτηριακής πίεσης. Περιέχουν σημαντική ποσότητα σιδήρου, βοηθώντας έτσι την αναιμία.\nΤο γεγονός ότι είναι πλούσιες σε κάλιο, προστατεύει τα νεφρά και μειώνει την πιθανότητα εμφάνισης λίθων. Οι φυτικές ίνες που περιέχουν ως γνωστό βοηθούν στην καλή λειτουργία του γαστρεντερικού συστήματος, καθώς επίσης και στη μείωση της χοληστερόλης. Έχουν επίσης αντιμικροβιακές ιδιότητες, οι οποίες εμποδίζουν την ανάπτυξη τερηδόνας, ουλίτιδας και οδοντικής πλάκας.\nΠολύ καλή πηγή πρωτεινών, σιδήρου, φυτικών ινών, καλίου, αντιοξειδωτικών, ψευδάργυρο, σελήνιο, βιταμίνες Β. Συμβάλουν στην καταπολέμηση του άγχους . Βοηθούν στην καλή λειτουργία της μνήμης εφόσον είναι πλούσια σε μαγνήσιο. Επίσης όμως είναι και πλούσια σε κορεσμένα λιπαρά οξέα (σε αντίθεση με τα αμύγδαλα) τα οποία αυξάνουν την χοληστερόλη όταν καταναλώνονται σε μεγάλες ποσότητες.\nΠολύ καλή πηγή αντιοξειδωτικών όπως β-καροτίνη και λουτείνη. Αποτελεί επίσης πολύ καλή πηγή καλίου, το οποίο βοηθά στην αντιμετώπιση του στρες.\nΕξαιρετική πηγή φυτοστερόλων βοηθώντας στην μείωση της κακή χοληστερόλης.\nΑΤΟΜΑ:6 / ΧΡΟΝΟΣ:40’ (+30’ μούλιασμα)\n100γρ. ρύζι basmati\n20γρ. σταφίδες ξανθές\n2 γρ. σαφραν\n50γρ. κάσιους ψιλοκομμένα\n50γρ. φιστίκι αιγίνης\nΜουλιάζετε το ρύζι σε μπόλικο νερό για 30’. Το στραγγίζετε και το αφήνετε στην άκρη. Στην συνέχεα σπάτε το κάρδαμο, και αδειάζετε το περιεχόμενο του σε ένα γουδί. Προσθέτετε και το σαφράν και κτυπατέ καλά μέχρι να γίνει ένα μίγμα μπαχαρικών. Λιώνετε το βούτυρο σε ένα κατσαρολάκι. Το αφήνετε να ξεκουραστεί και προσεκτικά με ένα κουτάλι μαζεύετε τον καθαρό βούτυρο. Σε μια κατσαρόλα βάζετε τον βούτυρο και το γάλα. Μόλις βράσει το γάλα, ρυθμίζετε την εστία σε μέτρια φωτιά και βάζετε το ρύζι. Ανακατεύετε συνέχεια σε σταθερή θερμοκρασία, για 6-7’. Προσθέτετε τη ζάχαρη, τις σταφίδες και τους ξηρούς καρπούς. Ανακατεύετε για ακόμα 5’ και βάζετε μέσα τα σπασμένα μπαχαρικά. Συνεχίζετε να ανακατεύετε για ακόμα 5’. Σερβίρετε σε μικρά μπολ.\nΕΝΕΡΓΕΙΑ Kcals : 664\nΠΡΩΤΕΊΝΕΣ gr: 8.3\nΛΙΠΗ gr : 57\nΥΔΑΤΑΝΘΡΑΚΕΣ gr : 29.3\nPrevious articleΑΝΑΛΟΓΑ ΜΕ ΤΟΝ ΚΑΦΕ ΠΟΥ ΠΙΝΕΙΣ ΔΕΙΧΝΕΙΣ ΚΑΙ ΠΟΙΟΣ ΕΙΣΑΙ\nNext articleΠΩΣ ΘΑ ΚΑΤΑΛΑΒΕΤΕ ΑΝ ΘΑ ΓΙΝΕΤΑΙ ΠΟΤΕ ΠΛΟΥΣΙΟΙ


NBA: Πόσο θα ταξιδέψουν οι ομάδες τη σεζόν 2019/20! (Pic)\nΗ Γιούτα Τζαζ είναι η ομάδα που θα κάνει τις μεγαλύτερες αποστάσεις στην κανονική περίοδο του ΝΒΑ για την προσεχή σεζόν, καθώς θα καλύψει περίπου 50.000 μίλια, δηλαδή, 80.000 χιλιόμετρα!\nΜε την γνωστοποίηση του προγράμματος του ΝΒΑ, για την κανονική περίοδο της σεζόν 2019/20, βγήκαν τα… κομπιουτεράκια και σε μια προσφιλή τους συνήθεια, οι Αμερικανοί, μέτρησαν τις αποστάσεις που θα καλύψουν με τα ταξίδια τους οι ομάδες.\nΚάθε χρόνο οι αποστάσεις για κάθε ομάδα είναι διαφορετικές καθώς το πρόγραμμα δεν είναι ίδιο και συνήθως, οι Χιούστον Ρόκετς είχαν να καλύψουν τη μεγαλύτερη απόσταση.\nΗ ομάδα που θα κάνει τα λιγότερα χιλιόμετρα είναι οι Κλίβελαντ Καβαλίερς και γενικά, οι ομάδες της Ανατολικής Ακτής θα διανύσουν μικρότερες αποστάσεις από της Δύσης, ειδικά από εκείνες που είναι κοντά στην ακτή.\nΜε έναν πρόχειρο υπολογισμό τα περίπου 80.000 χιλιόμετρα που θα κάνουν οι Γιούτα Τζαζ, αντιστοιχούν σε δύο φορές την περίμετρο της Γης στον Ισημερινό! Οι 28 από τις υπόλοιπες 29 ομάδες που θα αντιμετωπίσει η Γιούτα βρίσκονται σε απόσταση δύο Πολτιειών και άνω, καθώς μόνο οι Νάγκετς βρίσκονται σε γειτονική Πολιτεία!\nΟι Μιλγουόκι Μπακς του Γιάννη και του Θανάση Αντετοκούνμπο βρίσκονται λίγο πιο κάτω από τη μέση της λίστας με περίπου 70.000 χιλιόμετρα.\nΔείτε τη μέτρηση των αποστάσεων για την περίοδο 2019/20. Οι αριθμοί είναι σε μίλια.\nΑποστάσεις ΝΒΑ 2019/20\nΠροηγούμενοΟ Νάναλι θα έχει παίξει μέσα σε έναν χρόνο NBA, Euroleague και CBA! (vids)\nΕπόμενοΑνακοίνωσε την επιστροφή του Όμρι Κάσπι η Μακάμπι Τελ Αβίβ\nΒίκτορ Ολαντίπο: Δεν θα παίξει στην επανέναρξη του ΝΒΑ\nΠαναθηναϊκός: Αποχαιρέτησε και τον Νικ Καλάθη (pic)


[.62496] αγοράσετε εκχύλισμα πράσινο καφέ στο Έβρου Ελλάδα σε φτηνότερη τιμή\nReviews » Green Coffee » αγοράσετε εκχύλισμα πράσινο καφέ στο Έβρου Ελλάδα σε φτηνότερη τιμή\nΈχω δει δεκάδες καλύτερη απώλεια βάρους συμπληρώματα έρχονται και παρέρχονται στην Έβρου Ελλάδα, συμπεριλαμβανομένων των πικρών πορτοκαλιών, χρώμιο picolinate, CLA, hoodia, yerba mate, βατόμουρο κετόνες και τώρα πράσινα φασόλια καφέ εκχύλισμα.\nΚόκκους καφέ είναι πραγματικά πράσινο σπόροι μέσα σε ένα φωτεινό κόκκινο μούρο. Ψήσιμο τους μετατρέπει τους σπόρους καφέ και δημιουργεί το χαρακτηριστικό άρωμα και γεύση καφέ εραστές που ποθούν. Για να δημιουργήσετε εκχύλισμα πράσινου φασολιών καφέ σε Έβρου Ελλάδα, οι σπόροι έχουν μείνει ακαβούρντιστη. Αντίθετα είναι εμποτισμένο και στη συνέχεια να συγκεντρώνεται για να δημιουργήσετε το εκχύλισμα.\nΩστόσο, η μελέτη επικρίθηκε στο Έβρου Ελλάδα επειδή ενεργά έναν τέτοιο μικρό αριθμό θεμάτων — μόνο 16 — και χρηματοδοτήθηκε από τον κατασκευαστή εκχύλισμα πράσινου φασολιών καφέ. Μια ανεξάρτητη ανάλυση των τρεις τυχαιοποιημένες κλινικές δοκιμές που περιλαμβάνονται συνολικά 142 συμμετέχοντες κατέληξε στο συμπέρασμα ότι η επίδραση του εκχυλίσματος καφέ πράσινο μόνο είναι μέτρια στην καλύτερη περίπτωση, και οι μελέτες διεξήχθησαν κακώς.\nΔυστυχώς δεν υπάρχει καμία τυποποίηση, όταν πρόκειται για συμπληρώματα. Με άλλα λόγια, οι κατασκευαστές στην Έβρου Ελλάδα δεν χρειάζεται να ακολουθήσει μια ειδική φόρμουλα, έτσι ένα πράσινο καφέ εκχύλισμα προϊόντος θα μπορούσε να γίνει εντελώς διαφορετικά από ό, τι άλλο, και ένα εμπορικό σήμα θα μπορούσαν να περιέχουν σημαντικά περισσότερη καφεΐνη από το μπουκάλι δίπλα.\nΠου με ανησυχεί επειδή συγκεντρωμένη δόσεις καφεΐνης μπορεί να προκαλέσει πονοκεφάλους, GI αναστατωμένοι, νευρικότητα, αϋπνία, άγχος, κουδούνισμα στα αυτιά, και ακανόνιστος καρδιακός παλμός, ή ακόμη και πιο σοβαρά προβλήματα σε μερικούς ανθρώπους στο Έβρου Ελλάδα. Επιπλέον, χρησιμοποιώντας την απώλεια βάρους με βάση την καφεΐνη συμπληρώματα και στη συνέχεια σταματά τους έχει επίσης συσχετισθεί με απόσυρση συμπτώματα όπως πονοκέφαλος, κόπωση, κατάθλιψη, πρόβλημα συγκέντρωσης, νευρικότητα, μυϊκή ένταση, και μιας ερυθηματώδη πρόσωπο.\nΤέλος, με βάση την καφεΐνη συμπληρώματα μπορεί να αντιδράσουν με άλλα συμπληρώματα. Για παράδειγμα, παίρνετε ένα με ένα άλλο διεγερτικό (όπως guarana ή σύντροφος) μπορεί να προκαλέσει μια συνεργιστική επίδραση που θα μπορούσε να αυξήσει την αρτηριακή πίεση σε επικίνδυνα επίπεδα. Μια μεγάλη ποσότητα καφεΐνης πρόσληψη μπορούν επίσης να προκαλέσουν την απώλεια ασβεστίου και μαγνησίου. Και υπάρχει ένα μακρύ κατάλογο των φαρμάκων συνταγών σε Έβρου Ελλάδα που αλληλεπιδρούν με την καφεΐνη, από φάρμακα διαβήτη και αρτηριακή πίεση να meds που χρησιμοποιούνται για την κατάθλιψη.\nΠολλά προϊόντα εκχύλισμα πράσινου φασολιών καφέ έχουν αποδειχθεί ότι περιέχουν εκχύλισμα πράσινου φασολιών καφέ που διαφέρουν από ό, τι είναι στην ετικέτα ποσότητες. Αν αποφασίσετε να δοκιμάσετε ένα συμπλήρωμα εκχύλισμα πράσινου φασολιών καφέ σε Έβρου Ελλάδα, είναι μια καλή ιδέα να ερευνήσετε τα διαφορετικά προϊόντα. Συζήτηση σε αξιόπιστες πηγές όπως τα άτομα σε Έβρου Ελλάδα που ξέρω που έχουν δοκιμάσει προϊόντα πράσινο φασόλι καφέ ή σας τοπικό βιταμίνη και συμπλήρωμα κατάστημα εργαζομένων. Συζητήστε το με ένα επαγγελματία της υγειονομικής περίθαλψης καθώς και.\nΠαίρνω σημείωση ότι τα συμπληρώματα που χρησιμοποιούνται στην ευρέως δημοφιλές ανθρώπινη μελέτη αναφέρεται για πρώτη φορά στο Έβρου Ελλάδα, περιείχε 45,9% χλωρογενές οξύ. Τουλάχιστον 700mg το συμπλήρωμα εκχύλισμα πράσινου φασολιών καφέ ήταν λαμβάνεται καθημερινά. Έτσι ένα καλό σημείο εκκίνησης είναι να ψάξουν για ένα προϊόν που περιέχει τουλάχιστον 45,9% χλωρογενές οξύ και μια καθημερινή δόση των τουλάχιστον 700mg.\nΠού να αγοράσετε εκχύλισμα πράσινου φασολιών καφέ σε Έβρου Ελλάδα;\nΠολλοί άνθρωποι σε Έβρου Ελλάδα έχουν προσπαθήσει να λογαριάσω έξω ακριβώς πού να αγοράσετε εκχύλισμα πράσινου φασολιών καφέ, και ο λόγος για αυτό είναι ότι δεν πωλείται στα καταστήματα. Ο κατασκευαστής αυτού του προϊόντος έχει αποφασίσει να κρατήσει υπό τον έλεγχό τους, έτσι ώστε η φρεσκάδα και ποιότητα υλικά είναι πάντα μια προτεραιότητα. Μπορείτε να αγοράσετε πράσινο καφέ bean εκχύλισμα απευθείας από τον κατασκευαστή, και όχι μόνο, θα αυτό εκτός από χρήματα, αλλά θα λαμβάνουν μια εγγύηση επιστροφής χρημάτων.\nΓια περιορισμένο χρονικό διάστημα, όταν αγοράζετε εκχύλισμα πράσινου φασολιών καφέ σε Έβρου Ελλάδα από την επίσημη ιστοσελίδα, θα λάβετε έναν αριθμό δωρεάν μπόνους συμπεριλαμβανομένης μια ελεύθερη ιδιότητα μέλους σε γυμναστήριο και πρόγραμμα απώλειας βάρους, καθώς και δύο χωριστές e-βιβλία που θα σας βοηθήσει να αξιοποιήσετε στο έπακρο τις προσπάθειές σας να κάνει δίαιτα. Ακόμη και μπορείτε να λάβετε ένα δωρεάν μπουκάλι με επιλέξτε αγορές.


Artpoint Store (Αθήνα, Ελλάδα) - Κριτικές - TripAdvisor\nArtpoint Store, Αθήνα - Κριτικές\nΝο 17 από 209 Ψώνια - Αθήνα\nSpata | Επίπεδο Αναχωρήσεων - Περιοχή Ελεύθερης Πρόσβασης, Αθήνα 19019, Ελλάδα\n“Πολύ αξιόλογο κατάστημα υψηλής αισθητικής”\nΠολύ ωραία συλλογή με επαγγελματικά και εταιρικά δώρα. Άψογη εξυπηρέτηση και πολύ προσεγμένες... διαβάστε περισσότερα\n“Αγαπημένος προορισμός για ξεχωριστά είδη”\nMπουτίκ κατάστημα του αεροδρομίου που που αξίζει να επισκεφτείς πάνω από μία φορά... πολύ ωραία και... διαβάστε περισσότερα\nTo «Artpoint Store» είναι ένα μπουτίκ κατάστημα, που επιθυμεί να αναδείξει τη σπουδαιότητα της Αρχαίας Ελλάδας, της Ιστορίας, του Πολιτισμού και της Κουζίνας της. Στο «Artpoint», θα βρείτε μοναδικά Ελληνικά χειροποίητα Αναμνηστικά & Eνθύμια...περισσότερα\nΠολύ αξιόλογο κατάστημα υψηλής αισθητικής\nΠολύ ωραία συλλογή με επαγγελματικά και εταιρικά δώρα. Άψογη εξυπηρέτηση και πολύ προσεγμένες συσκευασίες δώρων. Τα δώρα που έχω κάνει σε συναδέλφους με αναφορές πάντα στην Αρχαία Ελλάδα έχουν κλέψει τις εντυπώσεις!\nΑγαπημένος προορισμός για ξεχωριστά είδη\nMπουτίκ κατάστημα του αεροδρομίου που που αξίζει να επισκεφτείς πάνω από μία φορά... πολύ ωραία και ξεχωριστά αντικείμενα, ποιοτικά μουσειακά αντίγραφα και τέλεια κοσμήματα!Τα σκουλαρίκια σπείρες που έχω αγοράσει είναι τα αγαπημένα μου!!!\nΚΑΤΑΠΛΗΚΤΙΚΟ !!! Θαυμασια εργα τεχνης πραγματικα σε ταξιδευουν στην αρχαια Ελλαδα, ΥΠΕΡΟΧΑ τα παιδια προθυμα παντα να εξυπηρετησουν ΜΕ ΧΑΜΟΓΕΛΟ ΚΑΙ ΕΛΛΗΝΙΚΗ ΦΙΛΟΞΕΝΙΑ, Σας προτεινω να επισκευθειτε το ARTPOINT STORE γιατι παντα θα εχετε κοντα σας ενα κομματι της ΕΛΛΑΔΑΣ μας Εμεινα ενθουσιασμενη οπως και...Περισσότερα\nΚαταπληκτικά κοσμήματα κι έργα τέχνης. Πρωτότυπα σχέδια, εμπνευσμένα από Ελλάδα, με πολύ γούστο και σε ποικιλία τιμών. Πραγματικά δεν ήξερα τι να πρωτοδιαλέξω!\nMην παραλείψετε να επισκεφθείτε αυτό το μέρος πριν από την έξοδο από την Αθήνα! Διαθέτει τόσα πολλά όμορφα κομμάτια που θα δυσκολευτείτε να επιλέξετε. Δεν είναι αυτό που θα βρίσκατε συνήθως σε ένα κατάστημα με αναμνηστικά, είναι ένα σύγχρονο εναλλακτικό κατάστημα με Αρχαιοελληνικά σουβενίρ, ένας...Περισσότερα\nΜια διαφορετική εμπειρία στο Διεθνές Αεροδρόμιο της Αθήνας!\nΑνάμεσα σε μεγάλες αναμονές για τις επόμενες πτήσεις, βρήκα ένα σημείο τέχνης και πολιτισμού για δώρα τόσο για φίλους όσο και για εμένα. Δεν θα μπορούσε σε άλλο αεροδρόμιο να υπάρχει ένας χώρος πιο προσεγμένος από το Διεθνές Αεροδρόμιο της Αθήνας και το συγκεκριμένα το...Περισσότερα\nΠολύ παραπάνω από κατάστημα αεροδρομίου!\nΆψογης αισθητικής χώρος που αναδεικνύει τα ιδιαίτερα προϊόντα του με αναφορές στην Ελλάδα και τον πολιτισμό της. Εξυπηρετήθηκα άψογα από την υπάλληλο η οποία κατάλαβε ακριβώς το στυλ δώρων που αναζητούσα και μέσα σε λίγα λεπτά είχα αυτά που χρειαζόμουν σε προσεγμένες συσκευασίες. Αν αξίζει...Περισσότερα\n1 Ευχαριστούμε, Orestis_Hotel_Chania\nΕξαιρετική αξία, και Qulitu επιλογή - ιδανικό δώρο\nΑυτό το κατάστημα βρίσκεται κοντά σε σημεία ενδιαφέροντος όπως: Victoria μυστική ομορφιάς στο αναχωρήσεων. Είναι πολύ βολικό καθώς δεν χρειάζεται να παρουσιάσει μια κάρτα επιβίβασής να έχουν πρόσβαση σε αυτό. Τα κοσμήματα και δεξιοτεχνία των στοιχείων είναι εξαιρετικές. Δεν είναι τα πρωτότυπα προϊόντα αλλά αυθεντικά...αντίγραφα από διακεκριμένων καλλιτεχνών και ταυτόχρονα εξαιρετικό τιμολόγησης για ό,τι προσφέρουν! Αγόρασα σκουλαρίκια για τη σύζυγό μου, την οποία λάτρεψα: ) πρέπει να επισκεφθείτε προτού απομακρυνθεί από το αεροδρόμιο της Αθήνας.Περισσότερα\nΤο κατάστημα πρέπει να επισκεφθείτε πριν να πετάξετε.\nΈχω επισκεφθεί αυτό το κατάστημα αρκετές φορές, και όχι μόνο όταν ταξιδεύω. Το κατάστημα διαθέτει πολλά όμορφα πράγματα σε πολύ καλές τιμές. Επιπλέον, το προσωπικό είναι πολύ φιλικό και εξυπηρετικό για να σας βοηθήσει να βρείτε αυτό που θέλετε. Η συσκευασία είναι πολύ ωραίο.\nΕξαιρετικό προσωπικό και merchantise\nΕπισκέφθηκα αυτό το κατάστημα κατά την αναμονή για την πτήση μου στο Ντουμπάι. Πρέπει να πω ότι στο εσωτερικό της gems, μια παρτίδα της ελληνικής ιστορίας και υπέροχα. Είναι κρίμα που είναι πολύ μικρά και κρυφό. Ότι θα πρέπει να είναι πιο εξέχουσα θέση στο...αεροδρόμιο για να προσελκύσουν περισσότερους ανθρώπους ιδιαίτερα τους τουρίστες. Το προσωπικό είναι πολύ ευγενικό και εξυπηρετικό και σίγουρα θα επανέλθουμε για την επόμενη πτήση μου!Περισσότερα\nΛάβετε γρήγορα απαντήσεις από το προσωπικό του Artpoint Store και από προηγούμενους επισκέπτες.


Παράγοντας-κλειδί τα ποστοστά του HDP στις εκλογές στην Τουρκία - Apopseis\nΠαράγοντας-κλειδί τα ποστοστά του HDP στις εκλογές στην Τουρκία\napopseisfeatured, Τουρκία, Ερντογάν, ΑΚΡ, Κούρδοι, Κεμαλιστές, HDP\nSupporters of Muharrem Ince, Presidential candidate of Turkey's main opposition Republican People's Party (CHP), hold Turkish flags with pictures of Mustaf Kemal Ataturk, founder of modern Turkey during an election campaign rally, in Izmir, Turkey, 21 June 2018. Turkish President Recep Tayyip Erdogan announced on 18 April that Turkey will hold snap presidential and parliamentary elections on 24 June 2018, after elections were scheduled to be held in November 2019. EPA/SEDAT SUNA\nΤο ισλαμικό Κόμμα Δικαιοσύνης και Ανάπτυξης (ΑΚΡ) ήρθε στην εξουσία το 2002 στην Τουρκία υποστηριζόμενο και από πολλούς θρησκευόμ\nενους Κούρδους, οι οποίοι πίστεψαν στις υποσχέσεις Ερντογάν ότι θα λύσει το κουρδικό με ειρηνικά μέσα και θα αναγνωρίσει τα δικαιώματα αυτής της τεράστιας πληθυσμιακής ομάδας της Ανατολίας. Για αρκετά χρόνια το ΑΚΡ ουσιαστικά εξαπατούσε τους Κούρδους ψηφοφόρους με ψεύτικες υποσχέσεις, προκειμένου να παίρνει τις ψήφους τους. Άλλωστε το πολιτικό Ισλάμ ήταν το μοναδικό τουρκικό πολιτικό ρεύμα που κατάφερνε να παίρνει ψήφους από τους θρησκευόμενους σουνίτες Κούρδους. Οι κεμαλιστές ποτέ δεν το κατάφεραν.\nΈτσι, στρατηγικός στόχος του κράτους και του ΑΚΡ ήταν η αποδυνάμωση του ΡΚΚ και της πολιτικής έκφρασής του, του κουρδικού Δημοκρατικού Κόμματος των Λαών (HDP), το οποίο οι κρατικές αρχές έβλεπαν να ενισχύεται μέσα στην κοινωνία. Ακόμα και οι μυστικές διαπραγματεύσεις που ξεκίνησαν με το ΡΚΚ και η άτυπη κατάπαυση πυρός αποτέλεσαν τακτικό ελιγμό του κράτους που είχε ως κύριο στόχο να καθυστερήσει την ουσιαστική και οριστική λύση του προβλήματος. Ήλπιζε στη σταδιακή αποξένωση του κουρδικού πληθυσμού από το ΡΚΚ και το HDP και στην απορρόφηση των κουρδικών ψήφων από το ισλαμικό και το κεμαλικό κόμμα.\nΤο τουρκικό κράτος ποτέ δεν είδε με καλό μάτι την ανάδυση ενός αυτόνομου κουρδικού πολιτικού δρώντα στο πολιτικό σύστημα της χώρας, επειδή θεωρούσε ότι απειλείται η κρατική ιδεολογία, ο κεμαλικός εθνικισμός, η ενότητα και η ασφάλεια της χώρας. Επομένως, πάγια επιδίωξη των τουρκικών κρατικών αρχών ήταν η περιθωριοποίηση αυτού του μεγάλου κοινωνικοπολιτικού κινήματος, το οποίο αν αφηνόταν να δράσει ελεύθερα σε λίγα χρόνια θα αποτελούσε το δεύτερο μεγαλύτερο κόμμα του τουρκικού Κοινοβουλίου.\nΚι αυτό, επειδή θα λάμβανε υποστήριξη και από φιλελεύθερους δυτικότροπους Τούρκους, καθώς και από μεγάλα τμήματα της αλεβίτικης νεολαίας. Οι Αλεβίτες είναι πολυάριθμη θρησκευτική κοινότητα στην Τουρκία, η οποία διαφοροποιείται ποιοτικά από τους σουνίτες. Αν σε αυτό προσθέσουμε και τις κρατικές προβλέψεις για δημογραφικές ανατροπές υπέρ των Κούρδων τις επόμενες δεκαετίες, θα διαπιστώσουμε ότι το τουρκοσουνιτικό πολιτικό και κρατικό κατεστημένο κατακλύσθηκε από πανικό.\nΗ διάψευση των προσδοκιών\nΤο (φιλο)κουρδικό HDP συνιστούσε μείζονα απειλή για το κατεστημένο πολιτικό σύστημα, ισλαμιστές και κεμαλικούς, το οποίο μέχρι τότε ενσωμάτωνε μεγάλα τμήματα του πληθυσμού. Αν το κουρδικό κόμμα αφηνόταν ελεύθερο να συνεχίσει την δραστηριότητά του, τότε ήταν μαθηματικά βέβαιο ότι πολύ σύντομα θα συμμετείχε σε κυβέρνηση συνασπισμού πιθανόν με το ισλαμικό κόμμα, ενώ η ψήφιση πολλών νομοσχεδίων θα εξαρτώνταν από την ψήφο των βουλευτών του HDP.\nΕπιπρόσθετα, θα συμμετείχε και στις συνεδριάσεις του Συμβουλίου Εθνικής Ασφαλείας, αλλά και στη διοίκηση κρίσιμων κρατικών θεσμών από την άμυνα και τις μυστικές υπηρεσίες μέχρι τα υπουργεία Ενέργειας και Παιδείας. Οι ιθύνοντες κατανόησαν πως σε μια τέτοια περίπτωση θα έπρεπε να μοιραστούν την εξουσία του κράτους με τον θανάσιμο εχθρό τους, τον Κούρδο ηγέτη Αμπντουλάχ Οτσαλάν και τα χιλιάδες στελέχη του. Έτσι η Τουρκία θα «έπεφτε» εκ των έσω.\nΌμως οι προσδοκίες του τουρκικού κράτους για αποδυνάμωση του HDP και του ΡΚΚ διαψεύστηκαν οικτρά. Τίποτα από τα δύο δεν συνέβη και οι φόβοι του βαθέος κράτους άρχισαν να επιβεβαιώνονται. Ολοένα και μεγαλύτερα τμήματα του κουρδικού και όχι μόνο πληθυσμού της Τουρκίας άρχισαν να εμπνέονται και να υποστηρίζουν πολιτικά και εκλογικά το HDP.\nΤο αποκορύφωμα αυτής της ανόδου ήταν οι γενικές εκλογές του 2015 όπου το εν λόγω κόμμα έφτασε να λάβει 13% των ψήφων και να στείλει στο κοινοβούλιο 79 βουλευτές από 26 διαφορετικούς νομούς. Η εκλογική αυτή επιτυχία σήμανε γενικό συναγερμό στις κρατικές αρχές, οι οποίες διέκοψαν τις ειρηνευτικές συνομιλίες και ξεκίνησαν τις προβοκάτσιες και τον πόλεμο εναντίον του κουρδικού κινήματος και της κοινωνικής του βάσης.\nΟι εκλογές της Κυριακής\nΜε αφορμή και το αμφιλεγόμενο πραξικόπημα του 2016, εκκαθαρίστηκαν από τον κρατικό μηχανισμό και στελέχη που ήταν υπέρ της ειρηνικής επίλυσης του Κουρδικού προβλήματος και του εκδημοκρατισμού της χώρας. Έτσι επικράτησε η παραδοσιακή σχολή σκέψης στην επίλυση του ακανθώδους προβλήματος, αυτή της μαζικής στρατιωτικής βίας και καταστολής. Δηλαδή το τουρκικό κράτος επέστρεψε στις «εργοστασιακές του ρυθμίσεις». Τα υπόλοιπα μέχρι σήμερα είναι γνωστά σε όλους.\nΤο τουρκικό πολιτικό σύστημα αυτή την στιγμή είναι απολύτως ελεγχόμενο από το κράτος. Από την μια πλευρά έχουμε μια συμμαχία του εθνικιστικού ισλαμικού ΑΚΡ με την ναζιστικού τύπου ακροδεξιά του Μπαχτσελί. Από την άλλη έχουμε συμμαχία του παραδοσιακού, κρατικιστικού εθνικιστικού κεμαλικού CHP, με τους πανισλαμιστές του Καραμολάογλου, γνήσιους απογόνους του Ερμπακάν, και την εξίσου ναζιστικού τύπου Ακροδεξιά της Μεράλ Άκσενερ. Το (φιλο)κουρδικό HDP, το μόνο δημοκρατικό κόμμα στην Τουρκία, αφέθηκε εκτός συμμαχιών. Όλοι επιχειρούν να πάρουν τις ψήφους των Κούρδων ψηφοφόρων και να τους ενσωματώσουν στο παραδοσιακό πολιτικό σύστημα.\nΤο κρίσιμο ζήτημα, λοιπόν, των επερχόμενων εκλογών της 24ης Ιουνίου για το τουρκικό κράτος και τις πολιτικές του βιτρίνες, ισλαμιστές και κεμαλιστές, είναι η αποτροπή εισόδου του HDP στο Κοινοβούλιο. Για να συμβεί αυτό, το συγκεκριμένο κόμμα πρέπει να λάβει ποσοστό μικρότερο του 10%. Σε αυτή την περίπτωση το πρώτο κόμμα, δηλαδή το ερντογανικό ΑΚΡ θα ενισχυθεί με 79 βουλευτές!\nΑνοίγματα που μένουν στα λόγια\nΈτσι θα προχωρήσουν απρόσκοπτα οι σχεδιασμοί για πλήρη μετατροπή του πολιτικού συστήματος σε προσωποπαγές προεδρικό, με την κεφαλή του κράτους να έχει δικτατορικού τύπου εξουσίες. Θα έχουν κυριαρχήσει οι δυνάμεις της κεμαλικής και ισλαμικής δεξιάς και ακροδεξιάς. Γι’ αυτό άλλωστε βλέπουμε να γίνονται λεκτικά ανοίγματα προς τους Κούρδους ψηφοφόρους από τον κεμαλιστή υποψήφιο Μουχαρέμ Ιντζέ, αλλά και από τον παραδοσιακό ισλαμιστή υποψήφιο Τεμέλ Καραμολάογλου.\nΌμως αυτά τα ανοίγματα είναι ψηφοθηρικού χαρακτήρα και πάντοτε μένουν στα λόγια. Αντί η Τουρκία να εκδημοκρατίσει το πολιτικό της σύστημα περαιτέρω με ενίσχυση της Τοπικής Αυτοδιοίκησης, αυτόνομες περιφέρειες κλπ, επιλέγει τον δρόμο του πλήρους συγκεντρωτισμού, του αυταρχισμού και της βίας δίχως τέλος.\nΠρέπει να θεωρείται βέβαιο ότι το κράτος θα προβεί σε εκτεταμένες νοθείες και άλλες παρεμβάσεις για να φέρει το επιθυμητό εκλογικό αποτέλεσμα. Οι εκλογές αυτές δεν θα είναι δίκαιες και νομιμοποιημένες μιας και διεξάγονται υπό καθεστώς έκτακτης ανάγκης, βίας και μαζικών διώξεων. Δεν είναι τυχαίο ότι κορυφαίο στέλεχος του ισλαμικού ΑΚΡ δήλωσε πως πρέπει από τώρα όλοι να δεσμευτούν ότι θα δεχθούν το εκλογικό αποτέλεσμα!\nΟι αλλαγές στον εκλογικό νόμο που επέβαλε ο Ερντογάν στοχεύουν στο να βάλουν στη Βουλή κόμματα του ισλαμικού και του κεμαλικού χώρου μόνον, περιθωριοποιώντας την μόνη ουσιαστική αντιπολίτευση, το (φιλο)κουρδικό HDP. Δεν είναι όμως καθόλου βέβαιο ότι οι κρατικοί σχεδιασμοί θα φέρουν τα επιθυμητά αποτελέσματα. Το HDP, με βάση τις δημοσκοπήσεις τουλάχιστον, υπερβαίνει το 10% και μπαίνει στη Βουλή. Όπως και να εξελιχθούν τα πράγματα δεν θα πρέπει μετά τις εκλογές να αναμένουμε σταθεροποίηση της Τουρκίας.\nΠολιτική Άγνοια ή Προσωπικός Εγωισμός; «Συμφωνίες» χωρίς ενωμένο λαό; Άννα Κορακάκη, δείξε τους τον στόχο!


«Χάος στα νοσοκομεία της Αττικής με αποκλειστική ευθύνη της κυβέρνησης» - 20/20 Magazine\n«Χάος στα νοσοκομεία της Αττικής με αποκλειστική ευθύνη της κυβέρνησης»\nΟ γενικός γραμματέας της Ομοσπονδίας Ενώσεων Νοσοκομειακών Γιατρών Ελλάδος (ΟΕΝΓΕ) και διευθυντής Νευροχειρουργός στο Γενικό Νοσοκομείο Νίκαιας, Πάνος Παπανικολάου, καταγγέλλει στο 2020mag.gr την πλήρη ανικανότητα στο χειρισμό της κυβέρνησης για την πανδημία. Ζητάει άμεση επίταξη ιδιωτικών κλινών ΜΕΘ, αποκαλύπτει την τακτική της κυβέρνησης από τότε που άρχισε η "θύελλα" στην Αττική να κρύβει τους ασθενείς για να μη… φαίνονται και "γιορτάζει" την -ενός έτους- επέτειο της τελευταίας επικοινωνίας της κυβέρνησης με τους νοσοκομειακούς γιατρούς.\n25.03.2021 - 00:05\nκ. Παπανικολάου, τι συμβαίνει στα νοσοκομεία;\n«Δεν έχω σημερινή εικόνα, αλλά τα νέα που έχουμε από το Λαϊκό και από το Νοσοκομείο της Νίκαιας, που εφημέρευαν χθες, δεν είναι καθόλου καλά. Μέχρι τις 12 το μεσημέρι (23/3) είχαμε σε όλα τα νοσοκομεία της Αττικής, σύμφωνα με την επίσημη σχετική ηλεκτρονική πλατφόρμα του υπουργείου Υγείας ΕΚΑΒ ΕΚΕΠΥ, σύνολο 125 διασωληνωμένων ασθενών σε κοινούς θαλάμους με πρόχειρους αναπνευστήρες. Για τους οποίους οι γιατροί είχαν υποβάλει ηλεκτρονικό αίτημα να βρεθεί κλίνη ΜΕΘ. Αν συνεχίσουμε έτσι, κινδυνεύουμε αύριο να γιορτάσουμε τα 200 χρόνια από την Ελληνική Επανάσταση, με 200 Έλληνες διασωληνωμένους εκτός ΜΕΘ, στην πρωτεύουσα του νεοελληνικού κράτους».\nΗ επιλογή των ασθενών εκτός ΜΕΘ γίνεται από την κυβέρνηση;\n«Οι γιατροί διασωληνώνουν με καθαρά ιατρικά κριτήρια τους ασθενείς που έχουν ένδειξη, οι οποίοι μπαίνουν σε φορητό αναπνευστήρα και σε κοινό θάλαμο αναγκαστικά, αφού εκεί θα διασωληνωθούν. Στη συνέχεια, οι γιατροί καταχωρούν online το αίτημα που είπαμε πριν, για εύρεση κλίνης ΜΕΘ στην επίσημη σχετική ηλεκτρονική ιστοσελίδα του υπουργείου Υγείας ΕΚΑΒ ΕΚΕΠΥ. Το γεγονός ότι δεν υπάρχουν κλίνες ΜΕΘ είναι 100% επιλογή της κυβέρνησης που δεν φρόντισε να υπάρχουν. Όπως και το ότι δεν έχει κάνει ακόμα επίταξη των μεγάλων ιδιωτικών θεραπευτηρίων, παρά το γεγονός ότι τελευταία φορά που αρμοδίως τους προειδοποιήσαμε και τους το ζητήσαμε ήταν στις 9 Φεβρουαρίου 2021».\nΟ Μάκης Βορίδης δήλωσε: «Εμμονή η επίταξη, υπάρχει συνεργασία με τις ιδιωτικές κλινικές που στηρίζουν το ΕΣΥ». Το σχόλιό σας;\n«Αν διασωληνωθεί ο ίδιος -χτύπα ξύλο-, θα βρει κλίνη ΜΕΘ; Φυσικά. Αν διασωληνωθεί ο δικός σας πατέρας, θα βρει; Όχι. Ο κύριος Βορίδης από βήματος της Βουλής των Ελλήνων το 2020, όταν συνέβαινε η αντίστοιχη τραγωδία στη Θεσσαλονίκη και όταν είχε γίνει απόλυτα γνωστό ότι το 80% των θανάτων είχε καταγραφεί εκτός ΜΕΘ, είχε πει με περισσό θράσος ότι για αυτό ευθύνονται οι γιατροί. Άρα, λοιπόν, εγώ λέω στον κύριο Βορίδη ότι και για τη Θεσσαλονίκη και για την Αττική δεν ευθύνονται οι γιατροί. Ευθύνονται ο ίδιος και όλη του η κυβέρνηση. Aυτές τις εγκληματικές ευθύνες με τσιριτζάτζουλες και με φθηνά πολιτικάντικα κολπάκια δεν πρόκειται να τις αποσείσει. Να γκρεμοτσακιστεί αμέσως, ο πατριώτης κατά τα αλλά, να κάνει επίταξη τουλάχιστον για τρεις εβδομάδες τις κλίνες ΜΕΘ των ιδιωτών μεγαλοκλινικαρχών της Αττικής, οι περισσότερες από τους οποίες μεγαλοκλινικές βρίσκονται υπό ξένη ιδιοκτησία έξω από τη χώρα σε ιδιοκτησία διεθνών επιχειρηματικών ομίλων που ασχολούνται -όπως οι ίδιοι διαφημίζουν- σε 3 ηπείρους και 23 χώρες με ναυτιλιακά, επενδυτικά και παρεμπιπτόντως και με νοσοκομεία. Να τους τρίξει λιγάκι τα δόντια ο πατριώτης κύριος Βορίδης και να μην τους κάνει το γιουσουφάκι. Γιατί είναι πατριώτης μόνο στα λόγια».\nΠώς σχολιάζετε την επιστράτευση ιδιωτών γιατρών για την ενίσχυση του Εθνικού Συστήματος Υγείας;\n«Η κυβέρνηση είπε κι άλλο ένα τεράστιο ψέμα αυτές τις μέρες, ότι -τάχα μου- δεν υπήρχαν άλλοι διαθέσιμοι παθολόγοι, αναισθησιολόγοι και πνευμονολόγοι να αναλάβουν υπηρεσία στα νοσοκομεία της Αττικής, ότι είχαν -τάχα μου- εξαντλήσει κάθε περιθώριο διορισμών, γι’ αυτό και αναγκάστηκαν να προβούν στην επιστράτευση κάποιων συναδέλφων -ελεύθερων επαγγελματιών με ιατρεία στις γειτονιές. Αποδεικνύεται περίτρανα -πάλι από τις επίσημες ηλεκτρονικές πλατφόρμες του κράτους, συγκεκριμένα από την ηλεκτρονική πλατφόρμα του Συμβουλίου Επιλογής Επιμελητών της 1ης Υγειονομικής Περιφέρειας- ότι υπάρχουν εκατοντάδες συνάδελφοι παθολόγοι, αναισθησιολόγοι και πνευμονολόγοι στην Αττική που έχουν υποβάλει αιτήσεις για τις λίγες θέσεις που έχουν προκηρυχθεί. Άρα, λοιπόν, η κυβέρνηση ψεύδεται ασύστολα για να κουκουλώσει την άλλη εγκληματική της ευθύνη, ότι αρνείται πεισματικά να μας συναντήσει, από τις 24/3/2020. Σήμερα έχουμε και την επέτειο από την πρώτη, μοναδική και τελευταία συνάντηση που μας έκαναν την τιμή οι υπουργοί Υγείας να έχουν μαζί μας. Κάναμε τηλεδιάσκεψη και από τότε δεν έχουν ανταποκριθεί στα αιτήματά μας για νέα τηλεδιάσκεψη, έχουν διακόψει την επικοινωνία, φοβούνται να αντικρίσουν τους γιατρούς τους στα μάτια. Και ντρέπονται. Τους είχαμε υποβάλει το αίτημα να προσληφθούν με ΠΝΠ, κατά παρέκκλιση των σχετικών διατάξεων χωρίς γραφειοκρατία και φυσικά με έλεγχο τυπικών προσόντων, γρήγορο όμως, οι γιατροί που είχαν κάνει αιτήσεις για θέσεις επιμελητών σε όλη τη χώρα. Αυτοί συνολικά -αφαιρώντας εκείνους που υπηρετήσαν τότε σαν επικουρικοί αλλά και τις ταυτοπροσωπίες, δηλαδή το ότι κάποιος είχε κάνει σε περισσότερα από ένα νοσοκομεία αίτηση- ήταν 3.600. Τον Φεβρουάριο του 2020 σύμφωνα με τα επίσημα οργανογράμματα των νοσοκομείων, που είναι πίσω από τις ανάγκες -γιατί είναι του 2012 ανάμεσα στο πρώτο και στο δεύτερο μνημόνιο και τα οποία ούτε και η προηγούμενη κυβέρνηση του ΣΥΡΙΖΑ πρόκοψε ποτέ να αλλάξει, γιατί σε όλα τα στραβά ο ΣΥΡΙΖΑ κεντράρει και η ΝΔ σκοράρει και τούμπαλιν. Σύμφωνα λοιπόν με αυτά τα οργανογράμματα, οι κενές θέσεις μόνιμων επιμελητών ΕΣΥ ήταν 6.000, δηλαδή οι γιατροί που είχαν διάθεση να προσληφθούν στο ΕΣΥ ήταν οι μισοί από τις κενές θέσεις. Πριν την επιδημία. Μάλιστα, η κυβέρνηση, μετά από πολλούς μήνες καθυστέρηση αναγκάστηκε να υλοποιήσει -κατά ένα μέρος- αυτό το αίτημά μας, αρχές Νοεμβρίου του 2020, όταν ολοκληρώθηκε η κατασκευή και ο εξοπλισμός κάποιων νέων κλινών ΜΕΘ που είχαν προκύψει από ιδιωτικές δωρεές. Τότε κατάλαβε ξαφνικά η κυβέρνηση ότι αυτές οι κλίνες ΜΕΘ για να λειτουργήσουν χρειάζονται και γιατρούς. Κοσμοϊστορική ανακάλυψη! Και γι’ αυτό έτρεχε και δεν έφτανε μέσα σε ένα Σαββατοκύριακο, τότε, να κάνει την τροπολογία και τη νομοθετική ρύθμιση, προσλαμβάνοντας σε μόνιμες θέσεις εντατικολόγους που έχουν κάνει αίτηση για μόνιμη θέση για το ΕΣΥ -που ήταν μέρος της πρότασής μας. Και να τους παίρνει τηλέφωνο Σαββατοκύριακο, στα σπίτια τους, και να τους παρακαλάει. Όμως γιατί δεν έκανε το ίδιο και για τους παθολόγους, αναισθησιολόγους και πνευμονολόγους στην Αττική και τρέχει τώρα να επιστρατεύσει αυτοαπασχολούμενους συναδέλφους της γειτονιάς, συμβεβλημένους μάλιστα με τον ΕΟΠΠΥ, που μπορεί να έχουν οι άνθρωποι δεκαετίες να ασχοληθούν με τα νοσοκομεία, γιατί εργάζονται στην πρωτοβάθμια φροντίδα υγείας και είναι και πολύτιμοι εκεί. Επειδή τα κέντρα υγείας του ΕΣΥ -ό,τι έχει απομείνει από αυτά- τα έχουν κάνει εμβολιαστικά κέντρα. Έτσι, τώρα δεν υπάρχει κάποιος άλλος γιατρός να παρακολουθεί τους ασθενείς στο σπίτι. Και όταν σου λέει ο ΕΟΔΥ αν έχεις ήπια συμπτώματα κορονοϊού μην πας στο νοσοκομείο και μείνε σπίτι να σε παρακολουθεί ο γιατρός σου, ποιος γιατρός είναι αυτός; Είναι ο ιδιώτης γιατρός της γειτονιάς, ο παθολόγος, ο πνευμονολόγος που έχει ιατρείο και παρακολουθεί τους ασθενείς και βλέπει και πολλά άλλα περιστατικά άλλης νοσηρότητας, γλιτώνοντας δουλειά από τα τμήματα επειγόντων περιστατικών των νοσοκομείων. Αυτό ήταν το τιτανοτεράστιο κατόρθωμα του κυρίου Κικίλια, ο οποίος, αντί να πάει να τα βάλει με τους ιδιώτες μεγαλοκλινικάρχες, για επικοινωνιακούς λόγους πήγε και τα έβαλε με τη Βαγγελίτσα που έχει παθολογικό ιατρείο στου Ζωγράφου και με τον Γιαννάκη που έχει πνευμονολογικό ιατρείο στο Αιγάλεω. Τους διασωληνωμένους τώρα πού θα τους νοσηλεύσουμε; Στο παθολογικό ιατρείο της Βαγγελίτσας στου Ζωγράφου ή στο πνευμονολογικό ιατρείο του Γιαννάκη στο Αιγάλεω;».\nΒάφτισαν το Δρομοκαΐτειο κλινική Covid χωρίς προϋποθέσεις;\n«Χθες 23/3/2021 καταθέσαμε αναφορά ως ΟΕΓΝΕ στην εισαγγελία του Αρείου Πάγου. Στο έγγραφο αναφέρουμε κυρίως δυο θέματα. Το ένα είναι αυτό που συζητήσαμε προηγουμένως, ότι η επιλογή να νοσηλεύονται διασωληνωμένοι ασθενείς εκτός ΜΕΘ είναι καθαρά της κυβέρνησης και όχι των γιατρών. Το δεύτερο είναι ακριβώς αυτό, ότι η επιλογή, οι οδηγίες και οι εντολές να περιθάλπουν τους ασθενείς από Covid, που είναι εκτός ΜΕΘ, γιατροί άσχετων ειδικοτήτων -οφθαλμίατροι, γυναικολόγοι ακόμα και ψυχίατροι, αλλά και ειδικευόμενοι των παραπάνω- είναι καθαρά επιλογή της κυβέρνησης, δηλαδή των υπουργών, των διοικητών υγειονομικών περιφερειών και των διοικητών των νοσοκομείων. Το ψυχικογηριατρικό τμήμα του Δρομοκαΐτειου είναι χαρακτηριστικό παράδειγμα, γιατί με εντολή της διοίκησής του, ασθενείς εκεί που νοσούν με κορονοϊό τους περιθάλπουν ειδικευόμενοι της ψυχιατρικής Το ίδιο γίνεται σε όλα τα νοσοκομεία. Γενικά, η τακτική της κυβέρνησης από τότε που άρχισε η θύελλα στην Αττική είναι να κρύβει τους ασθενείς πίσω από κλειστές πόρτες, όπου νοσηλεύονται σε ό,τι κρεβάτι, με όποιον γιατρό και νοσηλευτή και με οξυγόνο ό,τι να ‘ναι, για να μη φαίνονται».\nΤι ενέργειες έχετε κάνει;\n«Εμείς έχουμε κάνει ό,τι μπορούμε. Έχουμε εξαντλήσει κάθε περιθώριο, έχουμε κάνει δημόσιες διαμαρτυρίες από πέρυσι τον Απρίλιο, έχουμε κάνει συλλαλητήρια, έχουμε εκδώσει πλειάδα ανακοινώσεων, έχουμε στείλει ανοιχτές επιστολές στον πρωθυπουργό της χώρας, κάναμε και την περασμένη Πέμπτη το συλλαλητήριο στο Σύνταγμα, με μεγάλη ανταπόκριση και συμμετοχή. Έχουμε κάνει τα πάντα. Κάναμε και αναφορά στην εισαγγελία του Αρείου πάγου ως έσχατο μέτρο, γιατί για εμάς αυτά τα θέματα λύνονται κινηματικά και πολιτικά, όχι δικαστικά. Είναι ώρα να πάρει και η κοινωνία την ευθύνη της. Δεν μπορούμε να κάνουμε κάτι παραπάνω. Πρέπει να πάρουν πρωτοβουλία τα κόμματα της κοινοβουλευτικής αντιπολίτευσης, τα οποία ευτυχώς, από πέρυσι το καλοκαίρι σιγά σιγά, λένε ό,τι λέει ο ΟΕΓΝΕ και έχει μείνει μοναδικός σύμμαχος στον κύριο Μητσοτάκη ενάντια στους νοσοκομειακούς γιατρούς ο κύριος Βελόπουλος -να τον χαίρεται! Όλοι αυτοί οι φορείς, όμως, και τα κόμματα και οι οργανώσεις πρέπει να πάρουν πρωτοβουλία. Όχι μόνο κάποιους λόγους στη Βουλή».\nΑντιμετωπίζετε και διώξεις για όλα τα παραπάνω...\n«Η κυβέρνηση, αντί να μας βοηθάει, μας διασκεδάζει. Είναι κάτι ευχάριστο μέσα σε όλα αυτά που τραβάμε, αλλά δεν είναι αυτός ο ρόλος της. Να προσπαθεί να μας φοβίζει μια δράκα επαγγελματιών πολιτικάντηδων και μια δράκα κομματοδιορισμένων παρατρεχάμενων. Να φοβίσει τώρα τους υγειονομικούς που πολεμούν νυχθημερόν ενάντια στο θάνατο. Είναι διασκεδαστικό, αλλά είναι και εξοργιστικό ταυτόχρονα, γιατί κάνουν δίωξη σε όποιον λέει την αλήθεια. Δίωξη ενάντια στον πρόεδρο των γιατρών του ΑΧΕΠΑ επειδή είπε την αλήθεια, ενάντια στην πρόεδρο της ΟΕΓΝΕ επειδή είπε την αλήθεια, ενάντια στην πρόεδρο νοσοκομειακών γιατρών Θεσσαλονίκης επειδή είπε την αλήθεια, ενάντια στον πρόεδρο της ΠΟΕΔΥΝ επειδή είπε την αλήθεια. Πειθαρχικές διώξεις για τους ίδιους λόγους σε δεκάδες υγειονομικούς σε όλη τη χώρα και το κερασάκι στην τούρτα η εκδικητική απόλυση του Κώστα Καταραχιά, του γιατρού ακτινολόγου και πρόεδρου του Συλλόγου Εργαζόμενων του Νοσοκομείου Αγίου Σάββα, επειδή και αυτός είπε την αλήθεια. Δηλαδή ότι έχει μεγάλες ευθύνες η διοίκηση του νοσοκομείου για τη διασπορά της νόσου τον Οκτώβρη του 2020, σε ένα νοσοκομείο με ευαίσθητο ογκολογικό πληθυσμό ασθενών. Συγχαρητήρια! Θα είναι ο μοναδικός επικουρικός σε όλη τη χώρα, που στην περίπτωσή του -εκδικητικά και μονομερώς- δεν θα εφαρμοστεί η πρόσφατη νομοθετική ρύθμιση της ίδιας της κυβέρνησης, που λέει ότι όλες οι θητείες των επικουρικών γιατρών παρατείνονται μέχρι 31/10/2021. Να χαίρεται ο κύριος Κικίλιας την κυρία διοικήτρια. Ο ίδιος δεν έχει το θάρρος να βγει να πει μια κουβέντα, γιατί ξέρει ότι τελεί εν αδίκω, αλλά φοβάται να έρθει αντιμέτωπος με μια διοικήτρια που θεωρητικά ο ίδιος διόρισε -μάλλον, μόνο θεωρητικά τη διόρισε εκείνος».\nΠως εξανεμίστηκε το "επίδομα βενζίνης"... και με τόκο\nH bijoux de kant γεννά ένα «Φθινόπωρο» μες στην καρδιά της άνοιξης\nΡατσιστικό πογκρόμ σε ασυνόδευτα προσφυγόπουλα – Τραυματίστηκε 16χρονος (video - εικόνες)


Ξεκινά η συντήρηση του οδικού άξονα προς Λεθρά Λιβαδίων Τήλου, από την Περιφέρεια Νοτίου Αιγαίου\nΥπεγράφη η εργολαβική σύμβαση με τον ανάδοχο του έργου, ύψους 0,4 εκατ. ευρώ\nΑνταποκρινόμενος στην αναγκαιότητα αναβάθμισης του οδικού δικτύου στα νησιά της Περιφέρειας Νοτίου Αιγαίου, ο Περιφερειάρχης Γιώργος Χατζημάρκος υπέγραψε εργολαβική σύμβαση με την ανάδοχο τεχνική εταιρεία, ύψους 398.387,24 € για την εκτέλεση του έργου «Συντήρηση οδικού άξονα προς Λεθρά Λιβαδίων Τήλου».\nΗ τεχνική μελέτη του έργου αφορά σε εργασίες συντήρησης του οδικού άξονα προς «Λεθρά», στην περιοχή των Λιβαδίων της Νήσου Τήλου. Συγκεκριμένα, η μελέτη αφορά στην αποκατάσταση και βελτίωση της επιφάνειας του οδοστρώματος για μήκος 850μ περίπου, στην αντιστήριξη της οδού, στην απορροή των ομβρίων υδάτων, στην αποφυγή καταπτώσεων και στην βελτίωση των συνθηκών ασφάλειας και λειτουργικότητας. Επίσης προβλέπεται η αποκατάσταση του οδοστρώματος με την κατασκευή ισοπεδωτικής ασφαλτικής στρώσης για όλο το μήκος που διέρχεται ο αγωγός ύδρευσης, ήτοι 680μ καθώς και η κατασκευή στρώσης κυκλοφορίας, σε όλη της επιφάνεια της οδού. Προβλέπεται επίσης η τοποθέτηση συστημάτων αναχαίτισης οχημάτων Σ.Α.Ο. Επιπρόσθετα θα καθαιρεθούν τα υφιστάμενα Μονόπλευρα Στηθαία Οδού (Μ.Σ.Ο.) μήκους 120μ. και θα τοποθετηθούν στη θέση τους νέα Σ.Α.Ο. Τέλος θα αποκατασταθεί και η διαγράμμιση σε όλο το μήκος της οδού.\nΦορέας υλοποίησης είναι η Διεύθυνση Τεχνικών Έργων Δωδεκανήσου της Περιφέρειας Νοτίου Αιγαίου.\nΤο έργο είναι ενταγμένο και καλύπτεται εξ ολοκλήρου από το Πρόγραμμα Δημοσίων Επενδύσεων (ΠΔΕ) Ν. Δωδεκανήσου της Περιφέρειας Νοτίου Αιγαίου,\nΗ προθεσμία εκτέλεσης του έργου είναι εννέα (09) μήνες από την υπογραφή της Σύμβασης.\nΓια το έργο, ο Περιφερειάρχης Νοτίου Αιγαίου, Γιώργος Χατζημάρκος δήλωσε:\n“Συνεχίζουμε, παρά τα προβλήματα, την παραγωγή έργων σε όλα τα νησιά μας. Συνεχίζουμε τον καθημερινό αγώνα της δημιουργίας, του σχεδιασμού, της υλοποίησης.\nΓια το συγκεκριμένο έργο στην Τήλο, χρειάστηκαν μόλις (!) 12 μήνες διαδικασίας δημοπράτησης. Σημασία έχει να αγωνίζεσαι καθημερινά , να βρίσκεις λύσεις και να φέρνεις αποτελέσματα. Να μην παραδίδεσαι στην μιζέρια της γκρίνιας και την υποκρισία της “αγανάκτησης”. Θα μπορούσαμε και εμείς να κρυβόμαστε πίσω απο την “αγανάκτηση” της πραγματικής υποστελέχωσης και της καταστροφικής γραφειοκρατίας που για ένα έργο τέτοιου προϋπολογισμού χρειάστηκε ένας ολόκληρος χρόνος για την δημοπράτηση του, αλλά δεν το κάνουμε. Επιλέξαμε την σκληρή δουλειά. Επιλέξαμε την δημιουργικότητα. Επιλέξαμε την κατεύθυνση μπροστά”.


Το ΒΗΜΑ της Ιτέας: «ΡΟΥΚΕΤΑ» ΑΠΟ ΤΟΝ ΕΠΙΤΡΟΠΟ ΓΙΟΧΑΝΕΣ ΧΑΝ ΠΟΥ ΚΑΝΕΙ ΛΟΓΟ ΓΙΑ ΑΝΑΔΙΑΡΘΡΩΣΗ ΣΥΝΟΡΩΝ ΑΛΒΑΝΙΑΣ ΚΑΙ ΕΛΛΑΔΑΣ!\n«ΡΟΥΚΕΤΑ» ΑΠΟ ΤΟΝ ΕΠΙΤΡΟΠΟ ΓΙΟΧΑΝΕΣ ΧΑΝ ΠΟΥ ΚΑΝΕΙ ΛΟΓΟ ΓΙΑ ΑΝΑΔΙΑΡΘΡΩΣΗ ΣΥΝΟΡΩΝ ΑΛΒΑΝΙΑΣ ΚΑΙ ΕΛΛΑΔΑΣ!\nΤΙ ΓΙΝΕΤΑΙ ΡΕ ΠΑΙΔΙΑ… ΑΝΟΙΞΕ Η ΟΡΕΞΗ ΣΕ ΟΛΟΥΣ, ΜΑΘΑΝΕ ΠΩΣ G@........ε\nΞάφνιασαν δυσάρεστα οι δηλώσεις που έκανε ο Επίτροπος της Ευρωπαϊκής Ένωσης, αρμόδιος για τη διεύρυνση, Γιοχάνες Χαν, μιλώντας σε συνέδριο για την ανάγκη επίτευξης συμφωνιών στα Βαλκάνια.\nMεταξύ άλλων, ο κ. Χαν ανέφερε ότι αν υπάρξει συμφωνία ανάμεσα στην Ελλάδα και την Αλβανία θα υπάρξει και αναδιάρθρωση των συνόρων.\n«Νομίζω είδαμε στις διαπραγματεύσεις για το ζήτημα του ονόματος, και εάν υπάρξει συμφωνία μεταξύ Αλβανίας και Ελλάδας, γιατί εκεί πρόκειται για αναδιάρθρωση των συνόρων, αυτό είναι κάτι πολύ σημαντικό και κρίσιμο για τους πολίτες» ανέφερε χαρακτηριστικά ο Γιοχάνες Χαν και συνέχισε: «Συνεπώς εδώ χρειαζόμαστε ηγεσία,\nαλλά χρειαζόμαστε και την ηγεσία για να γίνει αντιληπτό πως πρέπει να υπάρξουν αλλαγές στις κοινωνίες».\n«Πρέπει να υπάρξουν αλλαγές στη νοοτροπία για να υπάρξει πραγματική πρόοδος στην πορεία προς την Ευρώπη», κατέληξε ο Ευρωπαίος Επίτροπος.\nΑξίζει να σημειωθεί ότι ο πρωθυπουργός Αλέξης Τσίπρας συναντήθηκε χθες, Τρίτη, με τον Αλβανό ομόλογό του, Εντι Ράμα, στο περιθώριο της Συνόδου για τα Δυτικά Βαλκάνια στο Λονδίνο.\nΑναρτήθηκε από vima iteas στις Τετάρτη, Ιουλίου 11, 2018


Οίκος των Σανούδων - Βικιπαίδεια\nΟ Οίκος των Σανούδων (Sanudi), καταγόταν από τη Βενετία και μέλη του έγιναν δούκες της Νάξου (του Αρχιπελάγους). Εγκαταστάθηκαν μετά την Δ΄ Σταυροφορία στις Κυκλάδες και επτά μέλη του Οίκου έγιναν διαδοχικά δούκες ως το 1383, οπότε τους διαδέχθηκαν οι Κρίσπι.\n1 Η καταγωγή της Οικογένειας\n3 Διανομή της Λατινικής Αυτοκρατορίας\n4 Δημιουργία του Δουκάτου του Αρχιπελάγους\n5 Κατάκτηση όλων των Κυκλάδων\n6 Κυβέρνηση Μάρκου Α΄ Σανούδου\n7 Κυβέρνηση Άγγελου Α΄ Σανούδου\n8 Τελευταίοι δούκες του Οίκου\n9 Το τέλος της δυναστείας\n10 Γενεαλογία των Σανούδων, δουκών της Νάξου ("του Αρχιπελάγους")\nΗ αρχική καταγωγή της Οικογένειας Σανούδου ήταν η Ηράκλεια, πόλη στον κόλπο της Τεργέστης, λίγο βόρεια της Βενετίας. Η οικογένεια μετανάστευσε στα Βενετικά νησιά μετά την καταστροφή της πόλης τον 9ο αιώνα. Η Οικογένεια Σανούδου λεγόταν πολλούς αιώνες Οικογένεια Καντιάνο και με το όνομα αυτό ανέβηκαν πολλά μέλη της στη θέση του δόγη της Βενετίας, όπως ο Πιέτρο Α΄ Καντιάνο (887 - 888), ο Πιέτρο Β΄ Καντιάνο (932 - 939), ο Πιέτρο Γ΄ Καντιάνο (942 - 959), ο Πιέτρο Δ΄ Καντιάνο (959 - 976) και ο Βιτάλε Καντιάνο (978 - 979). Οι τελευταίοι εκπρόσωποι της οικογένειας Καντιάνο προσπάθησαν να αποκτήσουν κληρονομική εξουσία στη Βενετία τον 10ο αιώνα. Το όνομα από τότε εξαφανίζεται και εμφανίζεται η οικογένεια με το νέο επώνυμο "Σανούδος". Το επώνυμο "Καντιάνο" σχετίζεται με την "Κάντια", την ονομασία που χρησιμοποιούσαν οι Βενετοί για τον Χάνδακα (και συνεκδοχικά για όλη την Κρήτη). Ο όρος "Καντιάνο" μεταφράζεται στη Βενετική γλώσσα σαν "Κρητικός", αλλά η σχέση της οικογένειας με το νησί παραμένει άγνωστη. Πολλές γενεές μετά τον Πιέτρο Δ΄ καταγράφεται στην οικογένεια ο Μάρκος Σανούδος ως "Καπετάνιος" και "Σύμβουλος". Ο Μάρκος ήταν πρέσβης στην Κωνσταντινούπολη και συμμετείχε σε διαπραγματεύσεις για να αναγνωρίσει ο Αυτοκράτορας την κυριαρχία της Βενετίας στη Δαλματία και την Κροατία (1084 - 1085). Την ίδια εποχή απέκτησε πολλές φιλίες και σχέσεις στον Ελληνικό χώρο, ιδιαίτερα το Αιγαίο Πέλαγος και πήρε το παρωνύμιο "Κωνσταντινουπολίτης". Ο Μάρκος Σανούδος απέκτησε έναν γιο, τον Πιέτρο, που νυμφεύτηκε μία αδελφή του δόγη Ενρίκο Ντάντολο και απέκτησε τρεις γιους: τον Μάρκο, τον Μπερνάρντο και τον Λουνάρδο.\nΤο οικόσημο των Σανούδων\nΑπό τον 11ο αιώνα οι μεγάλες Ιταλικές πόλεις, ιδιαίτερα η Βενετία και η Γένοβα, ξεκίνησαν έντονες εμπορικές δραστηριότητες με την Ανατολή και ιδιαίτερα την Κωνσταντινούπολη και την Αίγυπτο, τους κύριους εμπορικούς σταθμούς για τον δρόμο του μεταξιού. Ο Αυτοκράτορας Ισαάκιος Β΄ Άγγελος έδωσε σημαντικά προνόμια στη Δημοκρατία της Βενετίας, τα οποία αναίρεσε ο αδελφός του Αλέξιος Γ΄ Άγγελος, όταν τον ανέτρεψε και σφετερίστηκε τον θρόνο στη Ρωμαϊκή Αυτοκρατορία. Μάλιστα ο Αλέξιος Γ´ Άγγελος ευνόησε τις μεγάλες αντιπάλους της Βενετίας, όπως τη Δημοκρατία της Γένοβας και την Πίζα· οι Βενετοί ενοχλήθηκαν και αντέδρασαν. Ο νεαρός γιος του Ισαάκιου Β΄, ο Αλέξιος Δ΄ Άγγελος ζήτησε τη βοήθεια των Βενετών για να ανατρέψει τον σφετεριστή θείο του με μεγάλες υποσχέσεις για νέα προνόμια· οι Βενετοί δέχθηκαν πρόθυμα, ανέτρεψαν τον Αλέξιο Γ΄ και ανέβασαν τον Αλέξιο Δ΄. Ο νεαρός Αυτοκράτορας κυβέρνησε με αυταρχισμό και έβαλε τεράστιους φόρους στον λαό για να μαζέψει τα χρήματα, που είχε υποσχεθεί στους Βενετούς. Ο λαός της Κωνσταντινούπολης επαναστάτησε, ανέτρεψε τον νεαρό Αλέξιο Δ΄, τον διαδέχτηκε ο μέχρι τότε Μέγας Δομέστικος και αρχηγός των επαναστατών Αλέξιος Ε΄ Δούκας Μούρτζουφλος. Η βασιλεία του Αλέξιου Ε΄ κράτησε μόλις δύο μήνες (8 Φεβρουαρίου 1204 - 12 Απριλίου 1204). Οι Βενετοί Σταυροφόροι -που ήταν πρωταγωνιστές στην Δ΄ Σταυροφορία- με πρόφαση την ανατροπή του Αλέξιου Δ΄, αποφάσισαν να κυριεύσουν την Κωνσταντινούπολη. Αρχηγός των εισβολέων ήταν ο ίδιος ο υπέργηρος δόγης Ενρίκο Ντάντολο, στις υπηρεσία του οποίου ήταν και οι τρεις ανιψιοί του, οι αδελφοί Μάρκος Α΄ Σανούδος, Μπερνάρντο και Λουνάρδος.\nΔιανομή της Λατινικής ΑυτοκρατορίαςΕπεξεργασία\nΗ Κωνσταντινούπολη έπεσε στα χέρια των Σταυροφόρων (13 Απριλίου 1204) και δημιουργήθηκε η Λατινική Αυτοκρατορία: ο Βαλδουίνος Θ΄ κόμης της Φλάνδρας εξελέγη πρώτος αυτοκράτορας ως Βαλδουίνος Α΄ Λατίνος αυτοκράτορας της Κωνσταντινούπολης. Ακολούθησε η διανομή των εδαφών στους νικητές: η Βενετία έπαιρνε τα 3/8 των κατακτήσεων, αλλά οι πανέξυπνοι Βενετοί που γνώριζαν καλά το Αιγαίο Πέλαγος, φρόντισαν επιμελώς να κρύψουν τις Κυκλάδες από τα εδάφη, με στόχο να τις κατακτήσουν οι ίδιοι. Ο άλλος αρχηγός των Σταυροφόρων Βονιφάτιος ο Μομφερρατικός, που ήταν στενά συνδεδεμένος με τη Γένοβα, πήρε -σαν αποζημίωση για την απώλεια του αυτοκρατορικού θρόνου- το Βασίλειο της Θεσσαλονίκης και την Κρήτη. Ακολούθησε η "Συνθήκη της Αδριανούπολης" (12 Αυγούστου 1204), με την οποία ο Βονιφάτιος -ύστερα από πίεση- πώλησε την Κρήτη στους Βενετούς, ανακηρύχτηκε βασιλιάς της Θεσσαλονίκης και πήρε εξουσιοδότηση να κατακτήσει την κεντρική και νότια Ελλάδα.\nΔημιουργία του Δουκάτου του ΑρχιπελάγουςΕπεξεργασία\nΗ διανομή των Κυκλάδων\nΟι Γενουάτες με αίσθηση ανωτερότητας άρχισαν να προκαλούν τους Βενετούς και τους απειλούσαν με πόλεμο, αν δεν εγκαταλείψουν την Κρήτη. Ο Ενρίκο Ντάντολο και ο ανιψιός του Μάρκος Σανούδος εξόπλισαν οκτώ γαλέρες, έτοιμοι να κατακτήσουν τη Νάξο, που ήταν από την αρχή ο στόχος τους. Το "κάστρο του Απαλιρού", η Ακρόπολη του νησιού, βρισκόταν τρία χιλιόμετρα εσωτερικά της ακτής με Ελληνική και Γενοβέζικη φρουρά. Ο Μάρκος Σανούδος και ο θείος του πολιόρκησαν το κάστρο πέντε εβδομάδες και στη συνέχεια η φρουρά παραδόθηκε. Έτσι Βενετοί απέκτησαν τον έλεγχο στο μεγαλύτερο νησί των Κυκλάδων. Ο υπέργηρος Ενρίκο Ντάντολο πέθανε τον Ιούλιο του 1205 και ο ανιψιός του Μάρκος Σανούδος επέστρεψε στη Βενετία για να ζητήσει την άδεια από την κυβέρνηση της πατρίδας του να ανακηρυχτεί κυρίαρχος του νησιού. Η κυβέρνηση της Βενετίας συμφώνησε, εξέδωσε επίσης διάταγμα, με το οποίο όλοι οι Βενετοί ευγενείς θα μπορούσαν να κατακτήσουν νησιά του Αιγαίου και να ανακηρυχτούν αμέσως ηγεμόνες τους, υπό τον όρο να μην κληροδοτηθούν ποτέ σε μη Βενετούς. Ταυτόχρονα οι Γενουάτες επιτέθηκαν στην Κρήτη και κατέλαβαν οκτώ κάστρα, αλλά οι Βενετοί εξόπλισαν οκτώ γαλέρες, τους νίκησαν και τους έδιωξαν οριστικά από την Κρήτη. Στη συνέχεια ο Μάρκος Σανούδος πήγε στην Κωνσταντινούπολη να ζητήσει επιβεβαίωση των κτήσεων από τον αυτοκράτορα και να πάρει την άδεια για να κατακτήσει και τα υπόλοιπα νησιά των Κυκλάδων.\nΚατάκτηση όλων των ΚυκλάδωνΕπεξεργασία\nΎστερα από την άδεια που πήραν οι Βενετοί ευγενείς από την πατρίδα τους και τον Λατίνο αυτοκράτορα, προχώρησαν στην κατάκτηση όλων των υπόλοιπων νησιών. Τα εξαδέλφια του Μάρκου Σανούδου, οι αδελφοί Ανδρέας Γκίζι και Ιερεμίας Γκίζι, άλλοι ανιψιοί του δόγη Ενρίκο Ντάντολο, κατέλαβαν την Τήνο, τη Μύκονο, τις βόρειες Σποράδες, την Κέα και τη Σέριφο. Η Άνδρος κατακτήθηκε από τον Μαρίνο Ντάντολο, που ήταν επίσης ανιψιός του Ενρίκο Ντάντολο. Ο Μάρκος Σανούδος κατέλαβε όλα τα υπόλοιπα νησιά του κεντρικού Αιγαίου: Πάρος, Αντίπαρος, Μήλος, Κίμωλος, Ίος, Αμοργός, Σίκινος, Σύρος, Φολέγανδρος και Κύθνος. Η κατάκτηση των νησιών έγινε ειρηνικά, καθώς δεν υπάρχει καμιά πληροφορία για πολέμους ή αιματοχυσίες· η μόνη ενέργεια που έκαναν οι κατακτητές, ήταν να εμφανιστούν στο λιμάνι και να ανακοινώσουν την κυριότητα. Οι ερμηνείες σχετικά με το φαινόμενο είναι πολλές: Οι πειρατές ρήμαζαν τις ακτές των νησιών και μόνο ο ισχυρός στόλος της Βενετίας μπορούσε να τους αντιμετωπίσει. Επίσης οι νέοι άρχοντες εμφανίστηκαν σαν ιδιωτικά πρόσωπα και όχι σαν εκπρόσωποι της Βενετίας. Ο Μάρκος Σανούδος προσπάθησε να κρατήσει καλές σχέσεις με την προηγούμενη άρχουσα τάξη των Ελλήνων· τους επέτρεψε να διατηρήσουν τα έθιμα, τα προνόμια και τη θρησκεία τους, κάτι που έφερε ασφάλεια στον τοπικό πληθυσμό.\nΚυβέρνηση Μάρκου Α΄ ΣανούδουΕπεξεργασία\nΟ πύργος των Σανούδων στη Νάξο\nΟ Μάρκος Α΄ Σανούδος έδωσε όρκο υποτέλειας στον Ερρίκο της Φλάνδρας (1210) και πήρε τον Βυζαντινό τίτλο του "Δούκα του Αρχιπελάγους". Η αποδοχή ενός Ελληνικού τίτλου δείχνει ανεξαρτητοποίηση από τη Βενετία, με στόχο να κυβερνήσει σύμφωνα με τα τοπικά έθιμα. Ο Μάρκος Α΄ Σανούδος έδωσε ανταμοιβές σε όλους τους στρατιώτες, που τον είχαν βοηθήσει, σύμφωνα με τα φεουδαρχικά πρότυπα της δύσης: έγιναν φεουδάρχες και ήταν η άρχουσα τάξη, έτσι κέρδιζαν όλα τα έσοδα από τα εδάφη τους. Τα νέα έφτασαν στη δυτική Ευρώπη, με αποτέλεσμα πολλοί ιππότες από τη Γαλλία, την Ισπανία και την Ιταλία να έρθουν στις Κυκλάδες για να κερδίσουν εδάφη και τίτλους. Ο Μάρκος Α΄ Σανούδος αναγνώρισε όλα τα δικαιώματα των Ελλήνων αρχόντων· στη Νάξο οι μισές από τις 56 φεουδαρχικές ιδιοκτησίες παρέμειναν σε Έλληνες. Πολλά εδάφη, που ανήκαν στην πρώην Ρωμαϊκή Αυτοκρατορία και παρέμειναν έρημα και αναξιοποίητα, ο Μάρκος Α΄ Σανούδος τα έδωσε σε Λατίνους, χωρίς να κάνει κατάσχεση στα εδάφη των Ελλήνων.\nΟ δούκας είχε την απ' ευθείας διακυβέρνηση στη Νάξο και τη Μήλο, ενώ στα υπόλοιπα νησιά διόρισε υποτελείς του· κυβέρνησε σύμφωνα με τα Βενετικά πρότυπα με Έλληνες και Λατίνους. Έφερε τον θεσμό του Βικάριου, που ήταν αντικαταστάτης του όταν έλλειπε, του Καπετάνιου σαν αρχηγού του στρατού, του Θησαυροφύλακα, του Καγκελάριου και μια δικαστική διοίκηση· έκοψε το δικό του νόμισμα, το "Δουκάτο".\nΟ Μάρκος Α΄ Σανούδος άλλαξε την όψη του νησιού, μετακινώντας την πρωτεύουσά του Απαλίριο από το εσωτερικό στη σημερινή Χώρα της Νάξου στην παραλία, όπου κατασκεύασε λιμάνι με μία προβλήτα. Οι πηγές περιγράφουν μία μικρή νησίδα, που είχε σύνδεση με το κυρίως νησί και επάνω στη νησίδα ήταν χτισμένος μία εκκλησία: ο ναός ήταν η Παναγία η Μυρτιδιώτισσα και η νησίδα βρισκόταν στο κέντρο του λιμανιού, επάνω στην προβλήτα. Ο Μάρκος Σανούδος έκτισε στην παλαιά Ακρόπολη της Χώρας τα ανάκτορα, ένα εξωτερικό τοίχος, μια τράπεζα, ένα Γοτθικό παρεκκλήσιο, τα σπίτια των Λατίνων ευγενών και τον Λατινικό Καθεδρικό ναό. Αυτό ήταν το κάστρο. Οι Έλληνες κατοικούσαν ανάμεσα στο λιμάνι και το κάστρο με πιο βασικούς οικισμούς το Μπούργκο και το Νεοχώρι. Την ίδια τακτική ακολούθησε και στη Μήλο, όπου οικοδόμησε ένα κάστρο για τους Λατίνους του νησιού στην παραλία: το "Απονόκαστρο". Οι Λατίνοι από τη Δυτική Ευρώπη ήταν πολύ λίγοι στο δουκάτο· συγκεκριμένα στη Νάξο αποτελούσαν το 10% του συνολικού πληθυσμού στη Χώρα και το 5% στο υπόλοιπο νησί. Οι ξένοι και οι Έλληνες αναμείχθηκαν σύντομα σε έναν λαό, καθώς οι Λατίνοι ευγενείς δεν ήταν πρόθυμοι να κάνουν μακρινά ταξίδια στην Ευρώπη για να παντρέψουν τις κόρες τους και τις πάντρεψαν όλες με Έλληνες.\nΚυβέρνηση Άγγελου Α΄ ΣανούδουΕπεξεργασία\nΟ γιος του Μάρκου, ο Άγγελος Α΄ Σανούδος, αφού εξασφάλισε τη διαδοχή του Δουκάτου του Αρχιπελάγους από τον Λατίνο αυτοκράτορα, διαδέχθηκε τον πατέρα του (1227). Υποστήριξε τη Λατινική αυτοκρατορία απέναντι στους εχθρούς της, το Δεσποτάτο της Ηπείρου και την Αυτοκρατορία της Νίκαιας, η οποία προσάρτησε τα νησιά του Ανατολικού Αιγαίου: τη Λέσβο, τη Χίο και τη Σάμο. Η Λατινική Αυτοκρατορία με τη σειρά της προστάτευσε το δουκάτο. Ο Άγγελος Α΄ Σανούδος κλήθηκε να υπερασπιστεί τον Βενετό δούκα της Κρήτης Τζοβάνι Στορλάτο από επανάσταση εναντίον του (1230), αλλά όταν έφτασε, ο ισχυρός στόλος του Αυτοκράτορα της Νίκαιας Ιωάννη Γ΄ Βατάτζη είχε υποχωρήσει. Ο Ιωάννης Γ΄ Βατάτζης επιτέθηκε κατόπιν στον άρχοντα της Ρόδου Λέοντα Γαβαλά, που είχε αυτοανακηρυχτεί «Άρχοντας των Κυκλάδων» και τον έκανε υποτελή του. Έτσι ο Άγγελος Σανούδος κατάφερε να απαλλαγεί από τον ισχυρότερο αντίπαλό του στο Αιγαίο. Όταν ο Ιωάννης Γ΄ Βατάτζης -σε συμμαχία με τον Βούλγαρο ηγεμόνα Ιβάν Ασέν Β΄- επιτέθηκε στην Κωνσταντινούπολη, ο Άγγελος Σανούδος πήγε να υπερασπιστεί τη Λατινική αυτοκρατορία, αλλά ο Βούλγαρος βασιλιάς ανέτρεψε τη συμμαχία. Ο Ιωάννης Γ΄ κατέλαβε στη συνέχεια την Αμοργό για να τιμωρήσει τον Άγγελο Α΄, επειδή υποστήριξε τον Λατίνο αυτοκράτορα.\nΤο 1247 βοήθησε τον πρίγκιπα της Αχαΐας Γουλιέλμο Β΄ Βιλλεαρδουίνο, όταν πολιορκούσε τη Μονεμβασιά και επιτέθηκε στους Τσάκωνες του Ταΰγετου, που επαναστάτησαν εναντίον του. Το 1248 ο Βαλδουίνος Β΄ της Κωνσταντινούπολης μετέφερε την επικυριαρχία στο Δουκάτο του Αρχιπελάγους από τη Λατινική αυτοκρατορία στο Πριγκιπάτο της Αχαΐας και έτσι οι Σανούδοι έγιναν υποτελείς του Γουλιέλμου Β΄. Ο Άγγελος Α΄ συμμετείχε στη Μάχη της Πελαγονίας (1259), όπου οι Λατινικές δυνάμεις συνετρίβησαν από την Αυτοκρατορία της Νίκαιας. Ο Άγγελος Α΄ αιχμαλωτίστηκε, αλλά σύντομα ελευθερώθηκε και επέστρεψε στη Νάξο. Παρακολούθησε από μακριά την ανακατάληψη της Κωνσταντινούπολης από τον Μιχαήλ Η΄ Παλαιολόγο (1261). \nΤελευταίοι δούκες του ΟίκουΕπεξεργασία\nΤον Άγγελο Α΄ Σανούδο διαδέχθηκε ο γιος του Μάρκος Β΄ Σανούδος με τον οποίο ξεκίνησε η παρακμή· ο Λατίνος τυχοδιώκτης Λικάριος, που είχε αποστατήσει και είχε μπει στις υπηρεσίες του Βυζαντινού Αυτοκράτορα Μιχαήλ Η΄ Παλαιολόγου μετά τη Ναυμαχία της Δημητριάδος, κατέλαβε πολλά νησιά του Δουκάτου. Ο Μάρκος Β΄ ανακατέλαβε ένα τμήμα τους με τη βοήθεια των Βενετών, κατόπιν απαρνήθηκε την υψηλή κυριότητα της Βενετίας και έδωσε όρκο υποτέλειας στον Βασιλιά της Νεαπόλεως Κάρολο Β΄ τον Χωλό. Τον Μάρκο Β΄ διαδέχθηκε ο μεγαλύτερος γιος του Γουλιέλμος Α΄ Σανούδος, με τον οποίο συνεχίστηκε η παρακμή.  Όταν πολλοί ηγεμόνες αυτονομήθηκαν από το δουκάτο, η Βενετία δεν βοήθησε τον Γουλιέλμο Α΄, επειδή ο πατέρας του είχε απαρνηθεί την υψηλή κυριότητα της. Τον Γουλιέλμο Α΄ διαδέχθηκε ο μεγαλύτερος γιος του Νικόλαος Α΄ Σανούδος, που παντρεύτηκε την Ιωάννα ντε Μπριέν, αδελφή του Δούκα των Αθηνών Γκωτιέ Ε΄ από τον Οίκος ντε Μπριέν. Πολέμησε στην καταστροφική γιά τους Φράγκους Μάχη του Αλμυρού (15 Μαρτίου 1311) στο πλευρό του κουνιάδου του Γκωτιέ Ε΄ και ήταν ένας από τους ελάχιστους ευγενείς που γλίτωσαν. Ο πρίγκιπας της Αχαΐας Ιωάννης της Γραβίνας ήρθε στην Πελοπόννησο (1325) για να ανακτήσει τα εδάφη που είχε χάσει από τους Βυζαντινούς. Ο Νικόλαος Α΄ Σανούδος σαν υποτελής του ήρθε και του πρόσφερε σημαντικές υπηρεσίες· ήταν ο τελευταίος δούκας του Αρχιπελάγους που είχε στρατιωτικές επιτυχίες απέναντι στους Βυζαντινούς στην ηπειρωτική Ελλάδα. Ο Νικόλαος Α΄ πέθανε άτεκνος και τον διαδέχθηκε ο αδελφός του Ιωάννης Α΄ Σανούδος, που ήταν ένας από τους πιο ανίκανους δούκες. Η Οθωμανική Αυτοκρατορία και η Δημοκρατία της Γένοβας με επιθέσεις κατέλαβαν το μεγαλύτερο τμήμα του δουκάτου του, ακόμη και από το ίδιο το νησί της Νάξου· ο ίδιος συνελήφθη αιχμάλωτος των Γενοβέζων (1354 - 1355).\nΤο τέλος της δυναστείαςΕπεξεργασία\nΤον Ιωάννη Α΄ διαδέχθηκε η κόρη του Φιορέντσα Σανούντο, η τελευταία εκπρόσωπος της οικογένειας των Σανούδων στο Δουκάτο του Αρχιπελάγους. Όταν διαδέχθηκε τον πατέρα της (1361) ήταν ήδη χήρα με τον πρώτο της σύζυγο Τζοβάννι νταλε Κάρτσερι από το 1358. Έγιναν πολλές προτάσεις στη Φιορέντσα, όπως από τον Φλωρεντιανό Νέριο Α΄ Ατσαγιόλι δούκα των Αθηνών, αλλά οι Βενετοί της το απαγόρευσαν, λόγω του όρου που είχε τεθεί με τη δημιουργία του δουκάτου, δηλ. να μην μεταβιβαστεί σε μη Βενετό: οι Βενετοί διέταξαν τον στόλο τους στην Ελλάδα να εμποδίσει με κάθε μέσο τον γάμο και να απαγορεύσει τη μετάβαση του Νέριο Α΄ στις Κυκλάδες. Οι Βενετοί απήγαγαν τη Φιορέντσα στην Κρήτη και την πάντρεψαν βίαια με τον δεύτερο εξάδελφό της Νικόλαο Β΄ Σπετσαμπάντα μέλος του Οίκου των Σανούδων, με τον οποίο απέκτησε δυο κόρες. Η Φιορέντσα και ο Νικόλαος Β΄ συμβασίλευσαν στο δουκάτο μέχρι τον θάνατο της δούκισσας (1361). Τη διαδέχθηκε ο γιος από τον πρώτο γάμο της, ο Νικόλαος Γ΄ από τον Οίκο νταλε Κάρτσερι. Αυτός συμπεριφέρθηκε προδοτικά στη Βενετία, η οποία σκηνοθέτησε ένα ατύχημά του και ευνόησε τη διαδοχή του από τον Φραγκίσκο Α΄ Κρίσπο, σύζυγο της Φιορέντσας Σανούδου κυρίας της Μήλου, εξαδέλφης της Φιορέντσας δούκισσας της Νάξου. Έτσι το δουκάτο πέρασε στον Οίκο των Κρίσπι.\nΓενεαλογία των Σανούδων, δουκών της Νάξου ("του Αρχιπελάγους")Επεξεργασία\nσύζ. αδελφή του δόγη Ενρίκο Ντάντολο\nσύζ. Λασκαρίνα ΟΙΚΟΣ ΛΑΣΚΑΡΙΔΩΝ\nσύζ. ντε Σεν Μενεούλ\nσύζ. Πάολο Ναβιγαγιόζο\nκύριος της Λήμνου\nκύριος της Πάρου\nσύζ. Πόρσια ντα Βερόνα\nκύριος της Γκρίφα Άνδρου\nσύζ. Ιωάννα ντε Μπριεν\n(κόρη Ελένης Αγγελίνας)\nσύζ. Φραγκίσκος Α΄ Κρίσπος\nσύζ. 1.Τζοβάννι νταλε Κάρτσερι\n2.Νικόλαος Β΄ σπετσαμπάντα\nκύριος των 2/6 της Εύβοιας\nΟΙΚΟΣ ΝΤΑΛΕ ΚΑΡΤΣΕΡΙ\nΜαρία κυρία της Άνδρου,\nΠάρου, Μήλου, 1/6 Εύβοιας\nσύζ. Γκάσπαρο Σομμαρίπα\nΟΙΚΟΣ ΤΩΝ ΚΡΙΣΠΙ\nΣημείωση: Η Γκρίφα ή Γκρίντια ήταν φέουδο στην Άνδρο.\n↑ 32,0 32,1 C. Frazee, op. cit., p. 25.\n↑ Profil des Sanudi dans Medieval Lands de Charles Cawley\n↑ 34,0 34,1 C. Frazee, op. cit., p. 27.\n↑ Frazee 1988, p. 38.\n↑ Frazee 1988, p. 39.\nΑνακτήθηκε από "https://el.wikipedia.org/w/index.php?title=Οίκος_των_Σανούδων&oldid=9512790"\nΤελευταία επεξεργασία στις 4 Ιουνίου 2022, στις 08:42\nΤελευταία τροποποίηση 08:42, 4 Ιουνίου 2022.


Η κουλτούρα της βίας |\nPosted on October 19, 2013 by aristerok\nΝότης Μαυρουδής, 19/10/2013\nΌπως βλέπουμε, ανοίγει ξανά ο, προφανώς ψηφοθηρικός, ανταγωνισμός των κομμάτων, με μπροστάρη τη ΝΔ, που άρχισε την κοκορομαχία με τον ΣΥΡΙΖΑ γύρω από τη βία, με αφορμή τη δολοφονία Φύσα. Η δήλωση πως, σώνει και καλά, δεν υπάρχει καμία διαφορά, καμία διαβάθμιση στη βία, μας οδηγεί σε ανούσιες έως και επικίνδυνες αντιπαραθέσεις. Αν μάλιστα παρατηρήσει κανείς πως αυτή η συζήτηση γίνεται αμέσως μετά τα χτυπήματα της Δικαιοσύνης προς τη Χρυσή Αυγή, τότε αντιλαμβάνεται πως εδώ, θα έχουμε ξανά ένα κακοστημένο θέμα- θέαμα, γύρω από ηλίθιες πολιτικές στρατηγικές, που έχουν σχέση με τη συνηθισμένη πολιτικάντικη ρητορική ρηχότητα…\nΗ υπόθεση της ΧΑ, πράγματι, αποκαλύπτει πως ο πολιτικός κόσμος δεν έχει, παρά τα τόσα έχουν συμβεί, βάλει μυαλό και καταλήγει και πάλι σε άκρατους λαϊκισμούς. Η «θεωρία των δύο άκρων», όπως την αντιλαμβάνεται η κυβερνητική παράταξη, θα ξετυλίξει το νήμα του λαϊκισμού και θα επιφέρει επί πλέον χτυπήματα στην ήδη προβληματική δημοκρατία μας.\nΤουλάχιστον ας παραδεχτούμε την ιστορική πραγματικότητα και εμπειρία της χώρας. Αναφέρομαι σε έναν φιλοεμφυλιακό λαό, ο οποίος με κάθε ευκαιρία σχηματίζει ομάδες που η μία πολεμάει την άλλη. Στο ποδόσφαιρο γίνεται το πάρτι της φιλοπολεμικής εκτόνωσης, με ομάδες και συμμορίες. Στους δρόμους, με την αυτοκινητική κίνηση, η επιθετικότητα του ενός με τον άλλον είναι καθημερινή συνήθεια. Τα σύνορα του γειτονικού οικοπέδου και οι έριδες των συγκατοίκων, στα διπλανά διαμερίσματα, είναι αδύνατον να διευθετηθούν. Ακόμα και τα αισθητικής φύσεως «στρατόπεδα» κάποτε, μεταξύ Θεοδωράκη- Χατζιδάκι, μεταξύ Καζαντζιδικών- Μπιθικοτσικών, και για να το σοβαρέψουμε, μεταξύ δεξιών-αριστερών, σε κάθε εποχή, δημιουργεί έκρυθμες καταστάσεις που πυροδοτούν κανονικό… πόλεμο.\nΠολλές φορές τα ξεχνάμε ή τα υποβαθμίζουμε και τα προσπερνάμε, εντάσσοντάς τα σε… ιδιοσυγκρασιακά καπρίτσια και σε ελληνικές ιδιαιτερότητες, που μετά από λίγο σβήνουν… Δεν είμαι τόσο αισιόδοξος. Η βία (γιατί περί αυτής ο λόγος) είναι διάχυτη στην ελληνική κοινωνία και είναι σαν τη γάγγραινα που απλώνεται σε όλο το σώμα.\nΤο παράδειγμα της ΧΑ και των αλητών της, είναι ένα από τα δείγματα αυτής της μελαγχολικής εξέλιξης σε εθνικό επίπεδο. Δυστυχώς δεν είναι το μόνο. Εθνικιστές, ναζιστές, ρατσιστές, θρησκευτικές και παραστρατιωτικές οργανώσεις, εγκλήματα τιμής, υπόκοσμος, παντός είδους προστασίες, διακίνηση ναρκωτικών, παρεμπόριο, πορνεία, τηλεοπτικά προγράμματα χαμηλού μορφωτικού- πολιτιστικού επιπέδου και εικονική πραγματικότητα, διαπλοκή, διαφθορά, εγκατάλειψη της Εκπαίδευσης στα Σχολεία, λατρεία τού μαύρου χρήματος, επιθυμία και θαυμασμό ως προς τον εύκολο και με κάθε μέσο γρήγορο πλουτισμό και όόόό, τι άλλο μπορεί να σκεφτείς αναγνώστη μου, όλα μπερδεύονται και φτιάχνουν μείγμα απόλυτης βίας! Όλα τα προαναφερόμενα εμπεριέχονται στη ΧΑ που ανενόχλητη τα επιδεικνύει!\nΠώς λοιπόν να τη σταματήσεις τη βία; Με ποιο σύστημα και ποιο Σύστημα; Με ποια ιστορική γνώση που μπορεί να σου «θυμίσει» τα αμέτρητα θύματα από εμφυλίους, από πολέμους και από την καθημερινότητα της βίας;\nΔεν θέλω να σταθώ στην ανεργία, στην πείνα, στις φορολογίες, στις πτωχεύσεις, στις απεχθείς πλευρές του μνημονίου, στις αυτοκτονίες. Αυτά είναι παραδείγματα και αντικειμενικά επιχειρήματα που αποδεικνύουν τη βία που παράγουν οι λαθεμένες πολιτικές επιλογές. Αλλά, πώς μπορούμε να… κρύψουμε την κουλτούρα τής καθημερινής βίας, όταν την βλέπουμε φάτσα κάρτα σε πόλεις και συνοικίες που έχουν καταντήσει περιθωριακές, με ό, τι αυτό συνεπάγεται;\nΖούμε στην εποχή της κουλτούρας της βίας. Ένας ολόκληρος κόσμος, ο δικός μας, έχει κατρακυλήσει, εν γνώσει του, σε επίπεδα εφιαλτικά. Ποιος φταίει; Κανείς; Ορισμένοι; Όχι πάντως εμείς, αλλά οι άλλοι; Μόνο ο πολιτικός κόσμος και τα μνημόνια; Μήπως υπάρχει κάτι σαν… μικρόβιο στο υπογάστριο της κοινωνίας μας;\nΠάντως, η επαναφορά του ζητήματος της «θεωρίας των δύο άκρων», μου μοιάζει όχι μόνο αφελής, αλλά και ανιστόρητη, γιατί οι εισηγητές της δεν θέλουν να καταλάβουν πως οι έννοιες ενός θέματος, πάντα παίρνουν διαφορετικό νόημα και διάσταση, ανάλογα με τις εποχές και τις αιτίες.\nΤι μας μένει και πού μπορούμε να ακουμπήσουμε; Μας μένουν οι νόμοι τού κράτους. Η τήρηση και η εφαρμογή τους στην αντιμετώπιση των παραβάσεων, μπορεί να λύσει εν μέρει τη μαζική βία που στέκει απειλητικά μπροστά μας…\nThis entry was posted in Μη βία by aristerok. Bookmark the permalink.


Thes | 5 ξεχωριστές παραλίες για μπάνιο και δύο εναλλακτικές προτάσεις (ΒΙΝΤΕΟ)\nΒΟΡΕΙΑ ΕΛΛΑΔΑ, ΒΟΥΝΟ, ΘΑΛΑΣΣΑ, ΚΑΛΟΚΑΙΡΙ, ΠΑΡΑΛΙΕΣ\nΑν αναζητάτε οάσεις δροσιάς, απολαυστικές παραλίες ακόμη και πιο εναλλακτικές προτάσεις που συνδυάζουν βουνό, δροσιά και νερό, το Thes.gr είναι εδώ!\nΣας προτείνουμε 5 ξεχωριστές παραλίες για μπάνιο στη Βόρεια Ελλάδα και συγκεκριμένα, σε Θεσσαλονίκη, Χαλκιδική, Καβάλα και Πιερία καθώς και δύο εξαιρετικές προτάσεις για τους εναλλακτικούς, που θέλουν να συνδυάσουν το νερό, με τη φύση, το βουνό και τη δροσιά.\nΟι 5 όμορφες παραλίες που προτείνει το Thes.gr για μπάνιο\n1. Ο κρυφός… Παράδεισος στη Χαλκιδική\nΜικροί κρυμμένοι παράδεισοι, πίσω από ένα πευκόδασος, που τα δέντρα του φτάνουν μέχρι τη θάλασσα, κάτασπρες αμμουδερές παραλίες, με κρυστάλλινα τιρκουάζ νερά και λευκά βράχια, συνθέτουν το σκηνικό στην ανατολική Σιθωνία.\nΣτο σύμπλεγμα αυτό, γνωστό ως Καβουρότρυπες, ανήκει και η παραλία Παράδεισος, που εκτός από το όνομα έχει και τη χάρη. 20 χιλιόμετρα μετά τη Βουρβουρού και περίπου 6 πριν τη Σάρτη θα συναντήσετε μία μικρή πινακίδα που γράφει «Παραλία Παράδεισος», 1000 μέτρα.\nΘα χρειαστεί λιγάκι προσοχή καθώς ο δρόμος είναι χωματόδρομος και δύσβατος, με απότομη κατηφόρα. Αφού αφήσετε το αμάξι σας θα πρέπει να περπατήσετε γι’ ακόμη 100 μέτρα. Μη σας αποθαρρύνει αυτό, γιατί πιστέψτε με, αυτό που θα αντικρίσετε θα σας αποζημιώσει και με το παραπάνω. Ποιος άλλωστε σας είπε πως ο δρόμος για τον… Παράδεισο είναι εύκολος;\nΑυτή η εποχή είναι ιδανική για να την επισκεφθείτε καθώς είναι μικρή και δε «βουλιάζει» από κόσμο. Ενας ήρεμος κολπίσκος, με έντονες τις αποχρώσεις του πράσινου λόγω της πλούσιας βλάστησης, των σμαραγδένιων νερών και των λευκών βράχων.\n2. Κομίτσα: Η τεράστια παραλία με τη λευκή άμμο και τα τιρκουάζ νερά\nΜία ανάσα από τα βορειοανατολικά σύνορα του Αγίου Ορους, 5 μόλις χιλιόμετρα από τα Νέα Ρόδα και περίπου 8 χιλιόμετρα από την Ουρανούπολη, θα συναντήσετε την παραλία της Κομίτσας.\nΤο φυσικό της κάλλος, τα απάνεμα και πεντακάθαρα νερά της και η χοντρή λευκή άμμος δεν υπάρχει περίπτωση να μη σας «μαγέψουν».\nΕδώ θα πειστείτε σίγουρα για το… κλασικό «Σαν τη Χαλκιδική δεν έχει» και μην ξεχάσετε να εκμεταλλευτείτε τις επιλογές που σας δίνει.\nΗ παραλία της Κομίτσας, που συγκαταλέγεται στις μεγαλύτερες σε μήκος στο Δήμο Αριστοτέλη, είναι στην πραγματικότητα δύο παραλίες, οι οποίες χωρίζονται από βράχια. Στη μία πλευρά είναι οργανωμένη και πολυσύχναστη και στην άλλη όχι.\nΗ παραλία εκτείνεται σε ακτίνα τριών περίπου χιλιομέτρων. Στην οργανωμένη Κομίτσα, που είναι μήκους 800 μέτρων, με χοντρή άμμο, θα βρείτε επίσης ταβέρνα με beach bar και παιδική χαρά. Ο δρόμος προς αυτήν την παραλία είναι ασφαλτοστρωμένος και αρχίζει από το τέλος των Νέων Ρόδων.\nΗ μη οργανωμένη Κομίτσα, που είναι περίπου 2 χιλιόμετρα (αλλά στενότερη), είναι ιδανική για όσους αναζητούν τη μοναξιά και την ησυχία τους σε ένα μικρό παράδεισο. Σ’ αυτήν θα οδηγηθείτε μέσω του χωματόδρομου που ξεκινά από την οργανωμένη.\nΑξίζει φυσικά να αναφέρουμε πως σ’ ένα μικρό κολπίσκο θα συναντήσετε και το κάμπινγκ της Κομίτσας.\n3. Ο πανέμορφος κολπίσκος με τα τιρκουάζ νερά για λίγους και… ψαγμένους\nΜία τέτοια παραλία είναι και ο πανέμορφος κολπίσκος που βλέπετε στο βίντεο του Thes.gr. Απέχει ακριβώς 100 χιλιόμετρα από τη Θεσσαλονίκη και θα χρειαστείτε περίπου μία ώρα για να φτάσετε. Το καλύτερο; Δε συναντάς ποτέ μποτιλιάρισμα!\n4. Ενας παράδεισος μία ανάσα από τη Θεσσαλονίκη\nΜεγάλη αμμώδης παραλία, πεντακάθαρα νερά και ένα μαγευτικό τοπίο συνθέτουν ένα ιδιαίτερο σκηνικό.\nΟ λόγος για την περιοχή «Ναυάγιο», που βρίσκεται στην Επανομή. Η παραλία, που πήρε το όνομά της από ένα ναυάγιο ενός πλοίου, που βούλιαξε στα τέλη της δεκαετίας του ‘70, φημίζεται για τη μοναδικότητα και την ομορφιά της.\nΕκτός από το πολυφωτογραφισμένο κουφάρι του πλοίου, που στέκεται εκεί σκουριασμένο, με εμφανή τα σημάδια του χρόνου και της θάλασσας, στο σημείο δημιουργείται ένα… τρίγωνο, στην ουσία μία αμμόγλωσσα, με την παραλία να μπαίνει μέσα στη θάλασσα και να σχηματίζει μία μύτη. Η ιδιαιτερότητα είναι πως από τη μία πλευρά έχει κύμα ενώ από την άλλη τα νερά είναι ήρεμα.\nΗ αρκετά μεγάλη ακτογραμμή με άμμο (Ποταμός), το άνετο πάρκινγκ και φυσικά η ομορφιά του τοπίου έχουν καταστήσει την περιοχή έναν από τους δημοφιλέστερους προορισμούς για τους Θεσσαλονικείς και όχι μόνο. Αλλωστε, βρίσκεται μόλις μία ανάσα από την πόλη και όσοι την επισκέπτονται δύσκολα να «ξεκολλήσουν».\n5. Παραλία Οφρυνίου – Τούζλα: Η απέραντη ακρογιαλιά με την άσπρη άμμο, τα πολύχρωμα βότσαλα και την… κρυμμένη ιστορία!\nΚαταγάλανα δροσερά νερά και απέραντη αμμουδερή παραλία που την στολίζουν πολύχρωμα πετραδάκια, κάτω από τον ίσκιο του Παγγαίου όρους, μέσα στην… αγκαλιά του στρυμωνικού κόλπου και έχοντας θέα το Αγιος Ορος.\nΟ λόγος για την παραλία του Οφρυνίου, ή διαφορετικά Τούζλα, όπως την ξέρουν οι περισσότεροι, ένα δημοφιλή τουριστικό προορισμό, ο οποίος τέτοια εποχή σφύζει από ζωή.\nΗ παραλία βρίσκεται στη δυτική άκρη του Νομού Καβάλας, στα σύνορα με το Νομό Σερρών, πολύ κοντά στον ποταμό Στρυμόνα και στην κυριολεξία μία «ανάσα» από την Εγνατία Οδό.\nΠρόκειται για έναν οικισμό που συνεχώς αναπτύσσεται και εξελίσσεται, προσφέροντας στους επισκέπτες του όλες τις ανέσεις. Από διαμονή, καφέ και φαγητό, με υπέροχες ντόπιες νοστιμιές, μέχρι έντονη νυχτερινή ζωή και μία απέραντη παραλία, οργανωμένη και μη.\nΗ περιοχή είναι γεμάτη καταστήματα που διευκολύνουν τη διαμονή του επισκέπτη και σε συνδυασμό με την άρτια τουριστική υποδομή, μπορούν να του προσφέρουν ότι επιθυμεί.\nΣτη δυτική άκρη της παραλίας υπάρχουν βυζαντινά τείχη της Χριστόπολις, η οποία χτίστηκε πάνω στα ερείπια της Αρχαίας πόλης (Ηιών), πόλις των εννέα οδών, επίνειο αργότερα της Αμφίπολης. Από την Ηιών, γράφει ο Αριανός, ξεκίνησε ο στόλος του Μεγάλου Αλεξάνδρου για την εκστρατεία. Εδώ η περιοχή ονομάζεται Σάρσα-Σάρια-Σάρισα, που οι ντόπιοι γηγενείς της περιοχής λένε πως εκπαίδευσε ο Μέγας Αλέξανδρος το στρατό του στη Σάρισα.\nΠαραλίες: Δύο εναλλακτικές προτάσεις\n1. Παλαιός Παντελεήμονας: Ενα… μπαλκόνι «κρεμασμένο» στις πλαγιές του Ολύμπου\nΕξι μόλις χιλιόμετρα από την Εθνική οδό, το επιβλητικό Κάστρο του Πλαταμώνα και την παραλία του Νέου Παντελεήμονα και με κατεύθυνση τις πανέμορφες πλαγιές του Ολύμπου, θα συναντήσετε σε υψόμετρο περίπου 500μ., τον Παλαιό Παντελεήμονα.\nΗ διαδρομή προς τον οικισμό και η γύρω περιοχή του Κάτω Ολύμπου θα σας προϊδεάσει για το τι θα συναντήσετε… Πλούσια χλωρίδα και πανίδα, ένα πανέμορφο δάσος από καστανιές, οξιές και κουμαριές και θέα που «κόβει» την ανάσα στο Θερμαϊκό, στις ακτές της Πιερίας και στο Αιγαίο Πέλαγος. Μη βιάζεστε, ακόμη δεν είδατε τίποτα!\nΑφού φτάσετε στον προορισμό σας και αφήσετε το αυτοκίνητό σας στο πάρκινγκ, καθώς μέσα στο χωριό δεν επιτρέπονται αμάξια, προετοιμαστείτε για ένα πανέμορφο ταξίδι στο χώρο και το χρόνο.\nΑπό ψηλά θα αντικρίσετε τα πέτρινα σπίτια με τις κόκκινες κεραμιδοσκεπές και τη θέα 180 μοιρών, από τη θάλασσα έως τις κορυφές του «βουνού των θεών».\nΚατηφορίζοντας με τα πόδια πια τη διαδρομή προς το χωριό, θα διασχίσετε τα λιθόκτιστα γραφικά καλντερίμια του, περνώντας μπροστά από όμορφες γειτονιές, με αναπαλαιωμένα μακεδονίτικα αρχοντικά, μικρά παραδοσιακά μαγαζάκια και πολύχρωμα λουλούδια.\nΜετά από μία υπέροχη χαλαρωτική βόλτα στα σοκάκια, θα ανταμώσετε στην καρδιά του χωριού την πανέμορφη, δροσερή και σκιερή πλατεία, με τα αιωνόβια πλατάνια, την αναπαλαιωμένη εκκλησία του Αγίου Παντελεήμονα που δεσπόζει στο κέντρο της (από εκεί πήρε και το όνομά του το χωριό) και το αναπαλαιωμένο παλιό σχολείο, που αποτελούν αναμφισβήτητα, ένα κινηματογραφικό σκηνικό.\nΕίναι ένας προορισμός που μπορείτε να επισκεφθείτε όλες τις εποχές του χρόνου καθώς κάθε μία απ’ αυτές έχει να σας προσφέρει τα πολύτιμα… δώρα της. Αυτή την περίοδο μπορείτε να απολαύσετε τη δροσιά και την καταπράσινη φύση ενώ παράλληλα μπορείτε σε λίγα λεπτά να βρεθείτε στις παραλίες της Πιερίας και να κάνετε το μπάνιο σας.\n2. Λίμνη Σκρα, γαλάζια λίμνη: Μια «ζωγραφιά» της φύσης που μαγεύει τους επισκέπτες της\nΓνωρίζετε πως και η Ελλάδα έχει τη δική της γαλάζια λίμνη… Πρόκειται για την πανέμορφη σμαραγδένια λίμνη με τους καταρράκτες του Σκρα, η οποία βρίσκεται στο Δήμο Παιονίας του Κιλκίς, σε απόσταση μόλις 4χλμ από το ιστορικό χωριό του Σκρα.\nΑπαράμιλλης ομορφιάς σκηνικό που μοιάζει βγαλμένο από παραμύθι. Τα δεκάδες ρυάκια του όρους Πάικου καταλήγουν στους καταρράκτες του Σκρα και από εκεί, τα κρυστάλλινα νερά πέφτουν με ορμή στο σημείο δημιουργώντας την πανέμορφη αυτή λίμνη. Μια «ζωγραφιά» της φύσης που μαγεύει τους επισκέπτες που συρρέουν κατά δεκάδες για να απολαύσουν τα κρυστάλλινα νερά της.\nΤο πυκνό καταπράσινο δάσος, τα παραμυθένια ρυάκια, ο εντυπωσιακός καταρράκτης συνθέτουν ένα πανέμορφο τοπίο. Ιδανικός και παράλληλα εναλλακτικός προορισμός για τους φυσιολάτρες και όχι μόνο. Μια ανάσα δροσιάς κατά τη διάρκεια των ζεστών μερών του καλοκαιριού. Επισκεφτείτε την και δεν θα χάσετε!\n6 καλοκαιρινά κομμάτια που δεν πρέπει να λείπουν από την γκαρνταρόμπα σας


physics4u-Μετρήσεις για το top κουάρκ δίνουν νέες ελπίδες να υπάρχει το σωματίδιο Higgs\nΜετρήσεις για το top κουάρκ δίνουν νέες ελπίδες να υπάρχει το σωματίδιο Higgs\nΑπό το Πανεπιστήμιο Ρότσεστερ και το PhysicsWeb, 10 Ιουνίου 2004\nΕρευνητές από το Πανεπιστήμιο του Ρότσεστερ βοήθησαν να μετρηθεί το κορυφαίο ή αλλιώς top κουάρκ με μια ασύγκριτη ακρίβεια και τα εκπληκτικά αποτελέσματα τους μπορεί να έχουν επιπτώσεις σε πολλά γεγονότα. Από τα μποζόνια Higgs, που το ονομάζουν και το "σωματίδιο του Θεού", έως τη σύνθεση της σκοτεινής ύλης, που περιλαμβάνει το 90% του σύμπαντος.\nΟι επιστήμονες αυτοί ανέπτυξαν μια νέα μέθοδο για να αναλύσουν τα στοιχεία από τις συγκρούσεις σωματιδίων σε επιταχυντές στο Εθνικό Εργαστήριο Επιταχυντών Fermilab, με πολύ μεγαλύτερη ακρίβεια από τις προηγούμενες μεθόδους ενώ υπάρχει πιθανότητα να αλλάξει τη δυναμική του Καθιερωμένου Μοντέλου της σωματιδιακής φυσικής. Οι λεπτομέρειες της έρευνας αναφέρονται στο Nature.\n"Είναι ένα αξιόλογο επίτευγμα στη μέτρηση του κορυφαίου κουάρκ", αναφέρει ο Thomas Ferbel, καθηγητής της φυσικής και της αστρονομίας στο Πανεπιστήμιο του Ρότσεστερ, και κύριος συντάκτης της εργασίας.\n"Η βελτίωση της μέτρησης προκάλεσε μια αναταραχή επειδή έχει μεταβάλει την αποδεκτή μάζα του top κουάρκ κατά τέτοιο τρόπο ώστε το μποζόνιο Higgs να βρίσκεται τώρα σε μια τέτοια ενεργειακή περιοχή, που μπορούμε να το εξερευνήσουμε ακόμα. Είναι σαν έχουμε σκάψει μια τρύπα για το Higgs, και ξαφνικά συνειδητοποιούμε ότι διαβάζουμε το χάρτη λάθος και είναι πραγματικά κάπου αλλού".\nΟι μάζες του top κουάρκ και του μποζονίου Higgs είναι κρίσιμες για να κατανοήσουμε σωστά πώς λειτουργεί ο κβαντικός κόσμος, συμπεριλαμβανομένης και της απάντησης σε ένα από τα μεγάλα αινίγματα της επιστήμης -- τι είναι αυτό που δίνει μάζα, στη μάζα;\nΗ νέα μάζα του top κουάρκ\nΗ αναθεώρηση της μάζας του top κουάρκ άρχισε ως πρόγραμμα διατριβής του Juan Estrada, έναν υποψήφιο διδάκτορα κάτω από την καθοδήγηση του Ferbel. Αυτός αποφάσισε να δει εάν υπήρχε ένας καλύτερος τρόπος για να υπολογιστεί η μάζα του top από τις μετρήσεις που ήδη είχαν συγκεντρωθεί στον επιταχυντή του Fermilab. Ο Ferbel στην αρχή ήταν δύσπιστος καθώς οι επιστήμονες, που το υπολόγισαν, είχαν αναλύσει κάθε πληροφορία από τα στοιχεία που συλλέχθηκαν κατά την ανακάλυψη του κουάρκ top το 1995.\nTo top κουάρκ ανακαλύφθηκε στον επιταχυντή συγκρουόμενων δεσμών πρωτονίου-αντιπρωτονίου Tevatron, στο Fermilab και είναι το βαρύτερο στοιχειώδες σωματίδιο που έχει ανακαλυφθεί.\nΑλλά ο Estrada, μαζί με τον Gaston Gutierrez του Fermilab, ανέπτυξε μια μέθοδο βασισμένη στις πιθανότητες, που φάνηκαν να δίνουν πολύ μεγάλη ακρίβεια. Ο Ferbel συνεργάστηκε και με τη σπουδάστρια Florencia Canelli, για να τον βοηθήσει να επεκτείνει τη μέθοδο του ώστε να υπολογίσει τις ιδιότητες του σπιν του top κουάρκ καθώς επίσης και τη μάζα του.\nΌταν αναλύθηκαν τα δεδομένα, η μέθοδος έδωσε μια αύξηση σχεδόν 40% στην ακρίβεια. Λιγότερη από ότι προέβλεπαν, αλλά με ένα τεράστιο όφελος για τους φυσικούς. Η βελτιωμένη μέθοδος επιτρέπει στους ερευνητές να συλλέξουν πάρα πολλές πληροφορίες από τα διαθέσιμα στοιχεία.\nΈτσι, η νέα μάζα του top quark προσδιορίζεται σε 178 GeV/c2 συν ή πλην 4.3 GeV.\nΜεγαλύτερη μάζα για το μποζόνιο Giggs\nΤο δεύτερο σημαντικό εύρημα από τις νέες μετρήσεις είναι ότι το μποζόνιο Higgs -- το σωματίδιο που πιστεύεται ότι δίνει τη μάζα στα σωματίδια -- προφανώς υπάρχει σε πιο υψηλά ενεργειακά επίπεδα, από αυτά όπου οι επιστήμονες έψαχναν μέχρι τώρα.\nΔεδομένου ότι όλα τα υποατομικά σωματίδια συσχετίζονται το ένα με το άλλο, αλλαγές στα χαρακτηριστικά γνωρίσματα σε ένα σωματίδιο μεταφέρονται και στα άλλα σωματίδια. Και καθώς το κορυφαίο ή top κουάρκ έχει ιδιαίτερα μεγάλη μάζα, οι αλλαγές πάνω σε αυτό αντανακλούν μεγαλύτερες αλλαγές σε άλλα σωματίδια -- ειδικά το σωματίδιο Higgs.\nΜε βάση την παλαιά αποδεκτή τιμή της μάζας του top κουάρκ, οι φυσικοί ανέμειναν να βρουν το μποζόνιο Higgs περίπου στα 96 GeV/c2, αλλά οι νέες μετρήσεις απέκλεισαν ότι υπάρχει πραγματικά εκεί. Το γεγονός αυτό έφερε ένα δίλημμα για ολόκληρο το Καθιερωμένο Μοντέλο. Η νέα μέτρηση για την μάζα του top κουάρκ, εντούτοις, τοποθετεί τώρα το σωματίδιο Higgs περίπου στα 117 GeV/c2, μια ενεργειακή περιοχή όπου δεν είχαν ψάξει στους επιταχυντές. Έτσι έβαλαν και πάλι το άπιαστο και αθέατο Higgs πίσω στο παιχνίδι.\n"Ανεξάρτητα από το πόσο σκληρά προσπαθούμε να καταστρέψουμε το Καθιερωμένο Μοντέλο, αυτό δεν φαίνεται να λυγίζει ποτέ και να λειτουργεί ακόμα", λέει ο Ferbel. "Υπάρχει μπλέξιμο, επειδή ξέρουμε ότι μακροπρόθεσμα το μοντέλο δεν θα είναι αρκετά σωστό, αλλά δεν θα απορριφθεί και πλήρως. Κάθε φορά που το πιέζουμε, παρουσιάζεται ότι είναι ακόμα ζωντανό και αναπνέει".\nΗ νέα τεχνική υιοθέτησε μια πιθανολογική μέθοδο στις μετρήσεις που είχαν συγκεντρωθεί από τα πειράματα στον επιταχυντή συγκρουόμενων δεσμών του Fermilab. Όταν στον επιταχυντή συνθλίβονται μαζί ένα κουάρκ και ένα αντικουάρκ, δημιουργούνται περιστασιακά ένα top κουάρκ και ένα αντι-top κουάρκ. Αυτά διασπώνται γρήγορα σε άλλους τύπους σωματιδίων, οι οποίοι πάλι αποσυντίθενται σε περισσότερα ακόμα σωματίδια, προτού καν αρχίσουν οι ανιχνευτές του Fermilab να τα μελετούν. Αυτό σημαίνει ότι οι ερευνητές πρέπει να εργαστούν προς τα πίσω, εξετάζοντας τα σωματίδια τρίτης γενεάς και να βγάλουν συμπεράσματα για το τι έγινε στο παρελθόν.\nΠαραδοσιακά, οι ερευνητές θα αντιστοιχούσαν μια μάζα στα αρχικά top και αντι-top κουάρκ και θα υπολόγιζαν σε ποια σωματίδια θα μπορούσαν να διασπαστούν, κάνοντας σύγκριση των θεωρητικών αποτελεσμάτων με ό,τι είδαν πραγματικά οι ανιχνευτές. Η νέα τεχνική λειτουργεί με παρόμοιο τρόπο, αλλά ορίζει πιθανότητες για μια σειρά αρχικών μαζών, δίνοντας περισσότερη σημασία στις ακριβέστερες αναγνώσεις. Το αποτέλεσμα, όταν εξετάζονται πολλές συγκρούσεις, είναι μια πιο ακριβής μέτρηση.\nΤο σωματίδιο Higgs\nΣτο Καθιερωμένο Μοντέλο οι μάζες των σωματιδίων παράγονται ως αποτέλεσμα των αλληλεπιδράσεών τους με το πεδίο Higgs. Πρέπει, επίσης, να είναι δυνατό να ανιχνευθούν οι διεγέρσεις αυτού του πεδίου υπό τη μορφή σωματιδίου, γνωστού ως μποζόνιο Higgs.\nΗ ανίχνευση του Higgs -- το μόνο σωματίδιο στο Καθιερωμένο Μοντέλο που δεν έχει ανιχνευθεί πειραματικά -- είναι επομένως μία από τις σημαντικές προκλήσεις στη φυσική σωματιδίων. Εντούτοις, οι προσεκτικές μετρήσεις των μαζών του κουάρκ top και των μποζονίων W+ , W- -- δύο από τα σωματίδια που είναι υπεύθυνα για τη μεταβίβαση των ηλεκτρασθενών δυνάμεων (λέγονται και φορείς των ηλεκτρασθενών αλληλεπιδράσεων) -- επέτρεψαν στους φυσικούς σωματιδίων να τοποθετήσουν ένα ανώτερο και ένα χαμηλότερο όριο στην πιθανή μάζα του Higgs.\nΗ νέα τιμή για τη μάζα του top κουάρκ είναι περίπου 5,3 GeV μεγαλύτερη από την προηγούμενη τιμή και έτσι οι φυσικοί πιστεύουν ότι η μάζα του μποζονίου Higgs να αυξηθεί από 96 σε 117 GeV/c2. Επιπλέον, το ανώτερο όριο στην αναμενόμενη μάζα του Higgs αυξάνεται από 219 σε 251 GeV/c2, τοποθετώντας ενδεχομένως το Higgs πάνω από τα προσιτά όρια της σημερινής γενιάς των επιταχυντών.\nΗ ανίχνευση του Higgs θα επέτρεπε στους φυσικούς σωματιδίων να ψάξουν για μια νέα φυσική πέρα από το Καθιερωμένο Μοντέλο, όπως η υπερσυμμετρία. Οι υπερσυμμετρικές επεκτάσεις του Καθιερωμένου Μοντέλου προβλέπουν ότι όλα τα θεμελιώδη σωματίδια -- όπως τα κουάρκ, τα φωτόνια και τα ηλεκτρόνια -- έχουν τους υπερσυνεργάτες (superpartners).\nΣύμφωνα με τον Greg Landsberg μέλος της ομάδας DØ των επιστημόνων που δούλεψαν στο πρόγραμμα, η νέα τεχνική ανάλυσης είναι ισοδύναμη με τη λειτουργία του Tevatron για άλλα τρία χρόνια.\nΤο 'σωματίδιο του θεού' - μποζόνιο Higgs - μπορεί να το έχουμε δει\nΤο μοντέλο της Καθιερωμένης Θεωρίας πρέπει να το ξαναδούμε\nΕναλλακτικές θεωρίες με ελαφρά σωμάτια Higgs\nΤα συντρίμμια από το νέο συγκρουστή των σωματιδίων θα αποκαλύψουν τα μυστικά της ύλης\nΟι φυσικοί λένε πως δεν μπορούν να βρούν κανένα σημάδι του μποζονίου Higgs


Μέγας Αλέξανδρος: Ο θάνατος του (13 Ιουνίου 323 π.Χ) μυστήριο! Τι τον σκότωσε; - SAHIEL - Ενημέρωση με άλλο μάτι!\nΑΡΧΙΚΗ ΑΡΧΑΙΟΛΟΓΙΑ Μέγας Αλέξανδρος: Ο θάνατος του (13 Ιουνίου 323 π.Χ) μυστήριο! Τι τον σκότωσε;\nΜέγας Αλέξανδρος: Ο θάνατος του (13 Ιουνίου 323 π.Χ) μυστήριο! Τι τον σκότωσε;\nSahiel 6/13/2016 ΑΡΧΑΙΟΛΟΓΙΑ\n13 Ιουνίου 323 π.Χ.Σαν σήμερα πεθαίνει ο Μέγας Αλέξανδρος. Ο Βασιλιάς θρύλος. Δεν θα μπορούσε παρά και ο θάνατός του να είναι μέρος αυτού του θρύλου. Όχι μόνο επειδή ο τάφος του ακόμη δεν έχει εντοπιστεί. Και οι αιτίες του θανάτου του αποτελούν ένα μυστήριο.\nΠοιες είναι οι θεωρίες ή τα σενάρια συνωμοσίας αν προτιμάτε;\nΟ Μέγας Αλέξανδρος πέθανε σε ηλικία 33 ετών.\nΗ επικρατέστερη εκδοχή για τους ιστορικούς είναι η ασθένεια με πιθανότερες την ελονοσία,το τυφοειδή πυρετό,τη κρίση παγκρεατίτιδας ή μόλυνση από κάποιο τραύμα.\nΑμερικανοί επιδημιολόγοι προσθέτουν και τον ιό του Νείλου.\nΑπό την άλλη πλευρά υπάρχουν επιστημονικές απόψεις που υποστηρίζουν ότι την εποχή του θανάτου του δεν έχουν καταγραφεί επιδημίες ελονοσίας ή πυρετού.\nΗ δηλητηρίαση είναι μια εκδοχή που δεν συνδέεται άμεσα με τη δολοφονία. Ο Νεοζηλανδός Λίο Σκεπ υποστήριξε σε μελέτη του ότι ο θάνατος του Μέγα Αλέξανδρου μπορεί να προήλθε από ένα φυτό που λεγόταν «λευκό ελλέβορο» (ή «ελλέβορα»), και το χρησιμοποιούσαν οι αρχαίοι Ελληνες για να καταπολεμήσουν ενοχλήσεις μετά από υπερβολική δόση φαγητού. Σε μεγάλες δόσεις,μπορεί να προκαλέσει ακόμα και τον θάνατο.Ενδέχεται, ο Μέγας Αλέξανδρος να έπεσε θύμα ιατρικού λάθους, δηλαδή να πήρε από τους γιατρούς του μεγαλύτερη δόση ελλέβορου, στην προσπάθειά τους να γιατρέψουν τη δυσπεψία του.\nΗ θεωρία της δολοφονίας του είναι επίσης πολύ δημοφιλής.Ιστορικοί υποστηρίζουν ότι πιθανόν να τον δολοφόνησε μέσω δηλητηρίασης ο στρατηγός του Φιλίππου,Αντίπατρος που είχε πέσει σε δυσμένεια.Η θεωρία αυτή θέλει τον Αντίπατρο να χρησιμοποίησε μια εξαιρετικά θανατηφόρο τοξίνη από τον ποταμό Στύγα.\nΗ θεωρία της συνωμοσίας εναντίον του ενισχύεται και απ΄ όσα είχαν γίνει δυο χρόνια νωρίτερα από τον θάνατό του,όταν υψηλόβαθμοι αξιωματικοί του είχαν αρνηθεί να προελάσουν προς τον Γάγγη.Ήταν επί της ουσίας μια ανταρσία.\nΚαι όπως πάντα σ΄ αυτές τις ιστορίες υπάρχει και…γυναίκα.Η δολοφονία του Μέγα Αλέξανδρου αποδίδεται σε γυναίκα.Βασική ύποπτη η Ρωξάνη εξωτική καλλονή, την οποία είχε παντρευτεί, πριν παντρευτεί την κόρη του Δαρείου, Στάτειρα και την κόρη του Αρταξέρξη, Παρυσάτιδα, κι ενώ είχε ένα γιο με την ερωμένη του, Βαρσίνη.\nΤέλος υπάρχει και ο μύθος που θέλει την αδερφή του Αλέξανδρου να χύνει κατά λάθος το αθάνατο νερό γι’ αυτό από τον καημό της μεταμορφώθηκε σε γοργόνα.\nΜέγας Αλέξανδρος: Ο θάνατος του (13 Ιουνίου 323 π.Χ) μυστήριο! Τι τον σκότωσε; Reviewed by Sahiel on 6/13/2016 Rating: 5